Sun Tseu Khantlang ah kan Tong-aw! - Chinland Today Media\nNovember 28, 2008 11:41 pm·0 comments\nS. Hrang Kap Hnin\nDr Chit Maung in Rev. C. Hrang Tin Khum ih MBC AGS a ngah lungawi thusimnak tuah hmuak ?um ah hitin a sim dah:\n“Kawlram ah Pathian in siangbawi pawl hnen in Karen pawl hnen ah thluasuah a pek. Ral an thawh ruangah a laksal ih Kachin kutah a pek sal. Kachin te kha an sui le ngun ah an buai ih a laksal lala ih atu Laimi kut ah a pek. Laimi pawl ral-ring uh. Nan kut i ta laksaal a si lonak dingah,” tiin.\nVoikhat cu Vaar lam in ka hung so. Sun Tseu khantlang ah mi pakhat ka tong. Cahnah rang a lu ah a pawngih “DINGTHLUK-LAIRELNAK (Seem 18:25),” ti’n a cal zawn ah a ngan. A hnipuan cu a khaungal zo. A mithmai a thlum lem lo. “Unau … zo na si? … khuiah na feh ding?”tiin ka sut. Anih in, “Keimah cu Dingthluk-lairelnak ka si. Ka seemsuahnak Lairam ah in duhnawn lo. Curuangah Lairam Laimi pawl lak in ka suah a ?ul,” i ti. Mangbang zet in kan zoh-aw! … A mitthli a rung for thluahthlo. “Unau, ziangruangah an lo duh nawn lo?” ti’n ka peh sal. Anih in;\n“Laimi Pathian cu Dingfelnak, dingthluk-laireltu a si. Lairam hi dingfelnak ram a si ih dingfel zet ih nung le dingfel zet ih laireltu an si. Asinan, atu cu san kan man, kan piangthar an tiih nisuahcin in ramdang an feh. Nisuahcin in camping/crusade an tuah. An sungah dingfelnak a um nawn lo. Simthiam relthiamnak le theihnak in a cem. Khawpi sung cu inn tum deuh i piang in Private boarder inn an si ?heh. Thiam dingih zirh a um nawn lo. Ong dingih zir lawng a si. Dawr kai le sumdawng an tam sinsin. An tahfung le an tahhai a dik nawn lo. An sung muril ah dingfelnak a um nawn lo. Kei cu dingnak le felnak a duhtukmi ka si ruangah ‘Dingthluk-lairelnak’ a ti-awmi ka si. An lak ih ka tlem nawn lo ruangah siang lo cingten Lairam ka suahsan tum a si hi!” i ti.\nKeimah khal kan ?ong rero lai ahcun ka mitthli rualriat a for ve. Kan hmailam veve kan pan ih kan ?ian-aw ta. Khawsung ka thlen hlan lo lamzin tluan in thu ka ruat. Oh! Chit Maung ih thu kha!!! … Laimi hnenah a kim nan in longsal pang pei maw?\nKan thisen ih um cia kan suahkeh, dingfelnak …\nKan pi kan pu i ro sunglawi, zawnlunnak …\nKan Biak kan Pathian ih, dingthluk-lairelnak …\nLaimi sinak a simi, venghnen duhdawtnak …\nLiam hram aw hlah … Sun Tseu khantlang in\nHmunhma khuar sal aw … Lairam thiangte ah\nCeng in caam hram aw … Lai mino lungthin ah\n( Zinghmuh pulpit…sep-Oct sung ta lak mi a si )


Kawlram Mipi ṭanrualnak zarah DJ hminthang pahnih Myanmar rat an ṭhulh - Falam Online Media\nKawlram Mipi ṭanrualnak zarah DJ hminthang pahnih Myanmar rat an ṭhulh\nSingapore hrambun DJ 2 (Rave Republic) cun hmai thla ih tuah ding mi tidai toih puai hrang, SAC ralhraang sawmnak cu hnong saal in Myanmar rat an ṭhulh thu mipi an sim thei.\nNaypyidaw ih tuah dingmi tidai toih puai ah awnmawi thawn mipi awi dingin SAC ralhraang sawmnak an cohlang zo nan, Kawlram mipi simfiah cakuatnak thawngin le kan ram dinhmun an thei ciang saal ruangah an ṭhulh saal mi a si.\n“Media lam report nak a mal ruangah nan ram dinhmun kan rak thei ciang lo. Cakuat pawl kan hmu veten nan lam ah ṭangin puaipi hrang kan ṭhulh cih. Thuhla in sim ciang mi par ah kan lung awi zet. Kan kiangkap ah ziang vek thil a cang ti ngaih ven thiam dingin kan zir vivo ding” ti`n, Rave Republic cun FB comment ah Kawlram mipi an sim thei ih rampi dinhmun thlengaw lohli thei nak ding hrangah duhsaknak an hlan cih.\nYANGON: The Singapore-based DJ duo blamed the media for not knowing much about the post-coup situation in #Myanmar and state violence until they were inundated with emails and comments.https://t.co/TLh9q488Bd\n— Coconuts (@coconuts) March 21, 2022\nDaan loin rampi ukhruai thuneihnak latu SAC ralhraang cun ziinkong phunphun hawlin kan ram buainak a khuh hlo tum ringring.\nHmai thla ih tuah dingmi tidai toih puai khalah ramsung remdaizet bangin Lem an cang tum ih, leitlunhuap hminthang Warner Music Group thawn hnaṭuan tlang Rave Republic cu puaipi ah telpi dingin an sawm.\nTidai toih puai hrang Rave Republic sawm an si thu, tarlang a si veten SAC ralhraang tumtahmi simfiang in Kawlram mipi in ca an kuat nat sat ruangah Ralhraang sawmnak hnong saal in Kawlram rat an ṭhluh a si.\nDJ Magazine le Wikipedia ih tarlang mivek a si le Rave Republic cu leitlunhuap DJ thiamsang Top 100 ih tel ban ve an si.\n← CDF – Zanniatram din thu ah Mipi lam hmuh dan Lawrkhawm\nUS cozah in SAC ralhraang a mual phoh →


Pope Francis In Rohingya Ti Lo Riai In Thusim - Chinland Today Media\nNovember 29, 2017 1:42 am·0 comments\nCatholic lalbik Pope Francis Myanmar ram a tlawnnak ih a thumsimnakah Rohingya timi ṭongfang hmang riai loin a sim. Hrinhnam pawl cimih tumnak tilam hoi cun thusimnak a neilo nan, a thusimnak ih a thupitbik mi lak ahcun hrinhnam pawl upat ding timi lam hoiin a sim sawn.\nMyanmar rampi acozah nornak le neeknak lam hoiih a simlo mi ah Human right lam pawl cun an rak dem zet zo. Asinan Pope Francis in Myanmar ram ih dinhmun le umdan theifiang zetin a sim mi a si tiin thuthang thlirtu pawl cun an rak ti.\nPope Francis in Myanmar rampi hotu pawl le Suu Kyi thaw khalin tonawknak an nei. Myanmar ah nili sung a caam dingih Bangladesh ah a feh sal ding. Myanmar ramsungih sakhuanak dangdang, Buddist, Islamic, Hindu, Jewish le Khristian hotu pawl thaw khalin minute 40 sung tonawknak an nei tiin BBC cun a tarlang.\nTuini ah Yangon khawpi ah thusimnak a nei sal ding. Hi a thusimnak ah Catholic mi 200000 lenglo (Myanmar rampum ih Catholic zatek 40% tluk)an pungkhawm ding tiah zum a si.\nMyanmar rampum 53 million ih sakhuanak ah Catholic hi 1%-1.3% tluk lawng a siih himi lakih zatek 90% pawl cu Karen, Kachin, Chin, Shan le Kaw pawl an si. Buddhist hi zatek 88% an si.\nKhrihtian hi Myanmar rampum mipum siarnak kum 40 sung ih an neih mi lakih a pung cak bik mi an si.#\nPope Francis Africa Tlawng


Myanmar Palik Pawl Zirhnak Pe Nawn Lo Ding Ah EU An Forhfial - The Chin Times\nThe Chin Times > Blog > Thuthang > Myanmar News > Myanmar Palik Pawl Zirhnak Pe Nawn Lo Ding Ah EU An Forhfial\nMyanmar NewsThutharWorld News\nMyanmar Palik Pawl Zirhnak Pe Nawn Lo Ding Ah EU An Forhfial\nEuropean Union (EU) ih Myanmar palik hnenah zirhnak a pekmi cu cawl dingah British ih hmunkhuar Bur-ma Campaign UK cun dilnak a neih thu theih a si.\nFebruary 12 ih General Aung San zuk lem țhawn ding thuhla ah Kaya mipi pawlih lamzawhnak cu palik pawlin rabar cerek thawn kap tahratin le meithat tidai pipe thawn mipi an tuahmawh ruangah atu bangtukin zirhnak pe nawn lo ih cawl dingah a dil/forhfial thu Bur-ma Campaign UK cun a thusuahmi ah a langter.\nEuropean Union (EU) cun milai covo pahbaltu palik pawl cu Europe paisa 30 million hmang in Myanmar palik pawl zirhnak a nei ti’n Bur-ma Campaign UK in a ti. Himi bomnak paisa ih milai covo pahbaltu pawl va pek hnakin ralkap pawl pek sawn ding tiah a tarlang bet.\n“European Union (EU) cun Myanmar palik pawl cu ramtamhuap daan le duun thawn mil aw-in zirhnak a nei, thungai te ti ahcun a hlawk khal a hlawkpi zet, himi zirhnak cawlhsan ding a si ahcun Myanmar palik pawl cu hlanlai san bangin cangvai dingah in duh si pei maw timi hi thusuh ding a um” tiah European Union (EU) ih palik a zirhmi ah caan reipi a rak țuansuaktu palik pakhat in simnak a nei.\nEuropean Union cun Myanmar palik pawl cu 2014 ihsin Myanmar palik pawl thiamnak sangsin dingah mipi tongkhawm aw țhendarh dan ding thuhla ah khawkhan dan ding le emergency ih kilkhawi-awk dan ding pawl zirhnak a nei tiah theih a si. Ref: 7D\nPrevious Article Justin Bieber In A Nupi Țhit Ding Ni A Țhawn\nNext Article Lawng-ka-sa Leknak Daan Ramkom Tlangsuak In Nemhnget


Chin media pawl in Pu Lian Luai hnak in Pu Soe Htet ih CM ṭuan ding an duh sawn | Falam Online Media\nChin media pawl in Pu Lian Luai hnak in Pu Soe Htet ih CM ṭuan ding an duh sawn\nChin ramkulh sungih Thuthang suah tu cozah theihpi Chin media zung pawl thurelkhawmnak an nei nak ah mitam sawn in Kum 2021 cozah thar ih Chin ram CM ṭuan tu ding ah tufang Chinram Chief Minister ṭuan rero lai Pu Salai Lian Luai hnak in Pu Soe Htet an duh sawn thu an relsuak a si.\nCozah thar ah media pawl hrang hmunhma a um thei deuh peimaw timi thulu thawn Chin media register ngah mi thuthang zung 7 pawl cun November 15 ah thurelkhawmnak an nei ih, cuih meeting ih mitam sawn cun cozah thar kai hnu Chin ram CM ṭuan tu ding ah Pu Salai Lian Luai lole midang ih ṭuan ding hnak in tufang Chinram Municipal Minister ṭuan rero lai Pu Soe Htet an duhbik thu an rel suak ih amah in CM a ngah ding an zumbik thu khal an relsuak a si.\nHih thu thawn pehpar in Chin World thuthang Chief Editor Salai Hung Htun Gei in “tufang ih Cozah kai rero pawl cu zokhal tlingbet ding ah ka duh lo. Asinan U Soe Htet cu media lam in zoh ah siseh Laitlang hrang zoh ah siseh a mah hi a ṭhabik ding ti hi ka hmuhdan a si” a ti.\nChinram Municipal Minister ṭuan rero lai Pu Soe Htet hi tufang Chinram CM ṭuantu Pu Salai Lian Luai hnak in media pawl ih thusutnak ah sihseh pehtlaih a olsam deuh ruangah tui dinthar ding mi cozah thar ah hin a mah in CM a ṭuan thei le media pawl khal zalennak an nei sinsin ding tiah zumnak an nei a si.\nCW Chief Editor Salai Hung Htun Gei cun “CM Pu Salai Lian Luai cu cozah thar ah CM a ṭuan bet ding ka zum lo ih Hluttaw hotu dinhmun in a um ding ka zum sawn. Asinan, Hluttaw hotu ṭuan tu ding khal ah Media thawn pehtlaihnak a nei theitu si seh la ka duh” tiah a sim a si.\nHram:CH daily news\n← Siang lo cing ten Naute Lal Siam Thara ruak Vui Liam\nCovid 19 mina pakhat hmusuak bet, Falam ah Covid 19 mina 4 an um →\nFalam peng ah Hriamhreikai pawlkom dang din lo ding – CNO/CNDF\nAugust 24, 2021 Ni Hnem Sung 0\nFebruary 24, 2021 Ni Hnem Sung 0


Mipi Humhimtu Pawl Cu An Khuasung Ah Lut An Siang Lo, PDF In A Riahsiatnak Thu A Tarlang – Meifar\nMipi Humhimtu Pawl Cu An Khuasung Ah Lut An Siang Lo, PDF In A Riahsiatnak Thu A Tarlang\nKayah State-Shan State ramri kiangkap hrawngah tualsung mipi humhimtu KNDF B 06 le PDF pawl tangtlang in ralhrang pawl thawn an kapaw ciamco. Tulai an doawknak hi ni 20 lenglo a si zo ih ralhrang 100 lenglo an thi, mipi humhimtu 30 lenglo an thi ve.\nFebruary 15 ihsin an kapaw thok ih tuini tiang an kapaw rero lai, ralhrang pawl cu motor, tank le ke thawn khuakhat hnu khuakhat ah an lut vivo ih tualsung mipi humhimtu pawl an hawl. KNDF B 06 hotu in, “Meithal, ralthuam kan thlauawk deuh ruangah khuakhat hnu khuakhat ah kan tlan ih an dunglam ihsin kan va kapsal ṭheu. Kan leiram sung a si ruangah hmunram umdan hi kan theifiang ih an cangvai thei lo. Curuangah ralhrang pawlin an lutnak khua cu an siatsuah, an urkang vivo” a ti.\nKhua ṭhenkhat ahcun mipi pawlin an khua ih lut an rak siang lo, ‘Nan ra lut asilen uico ralhrang pawlin kan khua hi an urkang ve ding” an rak ti. KNDF B06 hotu in, “Ralhrang pawlin an khua le ram an urkang sak, asinan ralhrang pawl ih sualnak cu an hmu lo ih kanmah sawn in mawhpuh. Kan hmailam caan hrangah nunnak thap in ral kan do rero lai” a ti.\nRalhrang pawlin tualsung mipi humhimtu pawl an kap ngah lo asilen an thinhengnak cu khuasung mipi pawl parah an cangvai, pukpi le helicopter in khuasung mipi pawl an kap ciamco ṭheu. Mipi humhimtu in, “Uico ralhrang pawl ih cangvaihnak cu an hmu lo, nanmah ruangah hmun dangdang ah kan tlan phah. Nanmah ruangah kan khua hi an urkang ding in rak ti cu ka riahsia tuk.\nThuhla a phunphun ruangah dung kan sip lawk ṭheu ih khuasung kan lut cu, ‘Kan khua ih nan rat asilen kan khua khal an urkang ding’ in rak ti. An ruahnak hi kan theithiam, curuangah khua thawn hlatawknak hmun ramlak ah kan va um, ralhrang pawl ih sualzia cu an thei ko nan mipi in hitin in rak pehtlaih cu ka beidong” tin media hnenah a sim thei.\nUK Pacang Cu A Thang Thutthi, UK Ram Ih Pa Sang Bik Ah A Cang\nRalhrang In An Bawlung Sit Thiam An Lawrkhawm Mi 12 Cu Doawknak Tualrawn Ah An Thlah Ih An Tlanhlo


SAC ralhraang pawl mah le mah Bomb an ti puakaw ngah pang | Falam Online Media\nSAC ralhraang pawl mah le mah Bomb an ti puakaw ngah pang\nOctober 17, 2021 Ni Hnem Sung\t0 Comments\nPengṭhen SAC ralhraangbawi pawl ih sunloihnak tiang rak co bantu SAC ralhraang pawl ih innsangnu pawl cun October 17 ah an pasal le pawl ih bomb kam mi pal ngah pang in a puak kuai ih mithi 3 le hriam tuar 2 an um tiah theih a si.\nKachin ramṭhen, Waimaw peng ih thilthleng a si ih tatyin ခလရ 58 ih ralhraang nupi pawl cun an pasal pawl ih duum tuahmi an haal lai ah bomb an pal ngah pang mi a si.\nRalkap Sakhaan naivai ih umtu khuami pakhat cun “An sakhaan kiangih hmuan fate an haal ih an pasal ralhraang pawl ih kam mi bomb an pal ngah. Mi 3 an thi ih hriam tuar besianawn 2 cu ralkap siizung ah an tlanpi” a ti.\nKachin ramṭhen, Waimaw peng ih umhmun khuartu tatyin ခလရ 58 ralhraang pawl in meithal duhduh in an kap ruangah Khuami hrekkhat an thi ih ralhraang umnak naivai ih khuami pawl cu hramlak ah an tlan deuh thaw thluh tiah Kachin hrambun KT`s thuthang in a tarlang.\n← CNDF, CNF le CDF in Falam peng ah SAC ralhraang cepreek\nAtufang Chinram Hriamkaibu ṭangrual pawl ih dinhmun →\nNazi 2 luan doawknak ah Ralhraang SAC ralkap 50 lenglo thi\nRakhine ramkulh ah Covid 19 mina Phur lai Motor a Kang\nSAC ralkap in inn par ihsin Mipakhat tul tla that\nMay 9, 2021 Ni Hnem Sung 0


Tedim (Zomi) Association ih lawmman pekmi parah lungkimpilo tu tam sinsin - Buannel News\nDecember 6, 2018 Buannel News Latest, Myanmar News, NEWS 1\nDecember 4, 2018 sun ah Tedim (Zomi) Association pawlin Myanmar ralkap bawi General Min Aung Hlaing hnen ih Chin Paralṭha Lawmman (Gal Hang Pah Tawl Na Award) an pekmi parah Chin Community dangdang le anmah Zomi/Tedim sung lala hman ah lungkimlotu an um ih an theihpi lo thu statement an suah a si.\nHi Chin Paralṭha Lawmman an pek thuthawn pehpar in Tedim (Zomi) Association ih Secretary U Kap Khin Pawng cu Zalen Media ih thuhla an sut tikah “…….anih (Min Aung Hlaing) cu rampi ih ralkap bawibik rori a si. Cui’ ralkap bawibik rori cu Paralṭha Lawmman kan peklo ah zawi hnen ah saw kan va pek ding timi ruahnak thawn kan pekmi a si. Anih cun kan rampi hi thlamuang zetin a humhim a si. Ziangtinkim ah hmaituang in in kilkhawi, in hruaikhawm ruangah, ziang khal sisehla ramsung ramleng in mawhthluknak le demnak a tamtuk laican, Christmas boruak ah thinnuam le hahdamtei’ a um theinak ding beisei in Christmas thucah va sim phah in hi Chin Paralṭha Lawmman kan pekmi a si”, tiah a sim.\nStatement an suahmi\nTedim (Zomi) Association pawlkom in Min Aung Hlaing hnen ih an pekmi Chin Paralṭha Lawmman hi mipi pawlin an lungkimpilo men lawng siloin pawlkom hrekkhat khalin an theihpilo thu statement tiang an suah a si. Hi Chin Paralṭha Lawmman an pekmi hi Tedim (Zomi) Association pawlkom pakhat thawn lawngin a pehpar awmi a si ih Chinram ih pawlkom dang le mipi thawn zianghman a pehparaw loih kan theihpilo a si tiah an ngan.\nStatement pakhat ahcun (a hnuai ih zuk hi a si), “….hivek ih Chin Paralṭha Lawmman an pekmi cu,,, Myanmar ramsung ih um taing-yinta (Tlangparmi pawl) rualremnak siatsuah theitu a si ih kanmah Zomi/Chin miphun thaw khalin zianghman a pehpar awklo thu”, statement an suah a si.\nMipi lak ihsi khalin, kan Chinram rori ah tufang ralbuainak um rero cingin le kan unau Kachin pawl cimit ṭheh tumin kap rerotu, kan ram sungah remdaihnak zianghman a um lo tiih kana ihram rero lai ah, “rampi thlamuang zetih humhimtu” tiah ruatin Chin Paralṭha Lawmman an pek cu zo khalin an dem cio a si. Credit to Zalen.\nNo Lian Mawi\nZomi tiaw tu upa pawlih an thiltuah hi an mithmai hranglawng ruatin hna an tuan.\nA palh riai.\nPualva lungput an hloter zo.


Ralhrang Pawlin Inn Sangka A Ong Duh Lo Ruangah Tin Thinlung Kim Lo Mipa Cu An Kap That >>> – Meifar\nJanuary 6, 2022 admin Myanmar 0\nYangon, Taikgyi Township, Nga Ein Su khua ih um mipa thinlung kimlo U Htein Lin cu ralhrang pawlin inn sangka a ong duh lo ruangah tin Jenuary 5, 2022 zan ah an kap that.\nJenuary 5 sun ah an khuami, dalan an timi Zin Min Wai cu zo ti theih lo pawlin an kap that. Curuangah ralhrang pawlin an khuasung ah mihawl an nei ih innsang cazin an zohdik vivo. Tualsung mi pakhat in, “Zin Min Wai cu Nga Ein Su khua ih um a si, an kah thatnak hmun cu Shan miphun pawl umnak ahmat 3 vengsung ah a si.\nZin Min Wai an that ruangah ralhrang pawlin khuasung innsang cazin an zohdik vivo ih thinlung kimlo U Htein Lin inn khal an zohdik tum. Asinan U Htein Lin in sangka arak on duh lo ruangah a inn sangka cu an sit siat ih inn sungih um U Htein Lin cu an kap that. U Htein Lin hi nupi nei lo val-U a si ih amahten aum, a ruak khal ralhrang pawlin an la” a ti.\nRalhrang pawlin U Htein Lin cu a inn sungah an kap that, meithal awn an theih ruangah vengsung mi 4 cu ziangthil a thleng tin an va zoh ih ralhrang pawlin an rak kai. U Htein Lin ih ruak le an kaihmi 4 cu khuitawk hmun ah an hruai ti an theithei hrih lo.\nA Fala Ih Fanu Kum 3 Mi Cu Rawl A Ei Duh Lo Ruangah A That


UEC MEETING-AH CHIN AFFIARS MINISTER HLUN PU NO THAN KAP CNLD PARTY HMINGIN A TEL – Thechinlandtoday\nUEC MEETING-AH CHIN AFFIARS MINISTER HLUN PU NO THAN KAP CNLD PARTY HMINGIN A TEL\nadmin May 22, 2021 Leave a Comment on UEC MEETING-AH CHIN AFFIARS MINISTER HLUN PU NO THAN KAP CNLD PARTY HMINGIN A TEL\n21.5.2021 Mini ih neihtheh mi Ralkap council din UNION ELECTION COMMISSION meetingah Pu Nothankap, Chin Affairs Minister hlun chu CHIN NLD PARTY theihpi lo in a mai thuin CNLD hminin a tel tih thudawn a si.\nPu Nothankap hi CNLD hruaitu a si ih Chin Affairs Minister khal Sagaing Region ih sin triltlin a rak si zo ih, Mizoram Pachhunga University College ih sin graduate a si.\nThu kan dawn dan in amah hi March ni 31.2021 ah khan CNLD ih sin a chawl ( Resign) zo a si, UEC in meeting an neih ding mi ah CNLD party cun kan tel lo ding tiin thusuah a tuah ko nan a mai duhthu rori in, CNLD party hmingin a va tel tih theih a si.\nHemi thu hlaah hin a mahih simfiang dan ah cun, UEC Meeting hi CNLD hminin ka tel lo. Ka hna pawimawh ruang ih Nah Pyi Taw ka um lai a si kher kher fawn, tui hlan ih ka hnatuanpi hlun ka rualpi pawl k ava chibai pha ta men a ti,\nSecurity khauh tak ih kil mi hnuai ih meeting nei UEC building sungah hin a rualpi hlun pawl cibai men men dingin a va luh cu a zum um lem lo a si, meetinga rawn tel party 59 ah representative attendent sheet ah khal a hmin leh a signature a um a si.\nChin State leh Kalay Kabaw Lairawn Chin/Zohnahthlak pawl cu misual ralkap firfiak thuneihnak chakih thisen tihal pawlin kan kan unau vuak leh velhin an kai ih, nunnak tam pi a liam zo a si.\nTin ralthuam chelekin democracy ngiattu mipite chu tharum hmangin ukbeh in tum rero a si, ulbun leh laiphir te thawn lawng an rak kah lai ah pukpi leh helicopter hmangin mipi an bomb ih, mipi tampi cu sahimna hawlin hraamlakah an relh rero laiah mah tang hmasialinralkap tang ih hamthatna leh sinak duh ih ralkap council cozah thurualpi hi Chin Zohnahthlah khawvel democracy duhtu ppawl cun kan dem nasa a si.\nHi tluk ih mah miphun leh hnam phatsantu a um thei nawn ding maw sawm, CHIN AUNG HLAING tiin Pu Nothankap hming lem an phuahsak hial a si.\nCHINA A BUILDING BER CHU A MAHIN A NGHING →\n← BLACK FUNGUS/MUCORMYCOSIS & WHITE FUNGUS NATNA IN INDIA RAMAH BU A KHUAR CHHO MEK


Falam hrang thil phur ṭheutu Truck mawṭaw tumpi cu tu ni tiang a umnak theih a si lo - Falam Online Media\nFalam hrang thil phur ṭheutu Truck mawṭaw tumpi cu tu ni tiang a umnak theih a si lo\nMay 13, 2022 May 13, 2022 Ni Hnem Sung\t0 Comments\nKalay ihsin Falam hrang thil phur ṭheutu Chin Cherry thilphur mawṭaw cu kan dung April thlalai hrawngin a hlo ih tuni tiang a umnak theih a si lo.\nThil tampi phur in Kalay ihsin Falam an pan lai ah Sithar khua kiangah ralhraang ralkap pawl in an kai ih mawṭaw mawngtu le a thluntu pacangno pahnih an that tiah theih a si.\nThuhla felfai theihsuak a si veten ချင်းချယ်ရီ ကလေး-ဖလမ်း ကုန်စည်ပို့ဆောင်ရေး FB cahmai ah “unau vekih kan ruahmi CungCung le CungNi in intansan tiah kan thei ih kan riahsia zet” tiah tarlangin zarhkhat hrawng Chin Cherry gate an phit ding thu an tarlang.\nRalhraang SAC ralkap in mawṭaw mawngtu le a thluntu an that hlei ah cuih ni ihsin an kaihmi Chin Cherry mawṭaw le paisa tamzet man thilri phurmi cu tuini tiang a umnak an thei lo.\nHih thu thawn pehparin ချင်းချယ်ရီ ကလေး-ဖလမ်း ကုန်စည်ပို့ဆောင်ရေး cun May 11 ah a hnuailam bangtukin FB cahmai ah an tarlang.\n“Tuhlan ih vanduainak thil thleng thawn pehparin tuni tiang kan tuarin kan riahsia lai. Zaan mangsia ihsin luat suak thei dingah tuni tiang kan talbuai lai. Duhdawtmi kan unau 2 telin mawṭaw le khual tlawng pawl thilri tampi cu tuni tiang kan sung lan ih kan tuar na zet.”\n“Thilri neitu pawl hnen ah hmatonin siseh, phone thawn khal ngaithiam kan dil thei thluh lo mi par ah poi ti in kan hmasong zet.”\n“Thilri neitu in sunralmi par ah ruatdangnak neiloten hmailam ah kan zuam tlang ding tiih tha in pek mi hin hmasongnak a ti zual ih, sunralmi ruat loin in tuarpimi par ah Pathian in thlawsuah lo pe hram seh.”\n“Phone thawn pehtlaihnak kan nei thei hrih lomi thilri neitu tampi an um lai ih, an hrangah ṭha theibik tuah sak kan zuam rualin mipi riantu gate pakhat kan si theinak dingah thazang in la pi uh………”\nTuhlan ih kan rak tarlang zo mi Original Post (2022, April 16)\nLairawn boruak sosang lai ih that tuar Chin Cherry thilphur mawṭaw mawngtu rualin mawṭaw thluntu pacangno pakhat khal ralhraang SAC ralkap pawl in an that ve tiah kan thei.\nChin Cherry thilphur mawṭaw cu Kalay ihsin Falam lam a pan lai ah ralhraang SAC ralkap pawl in Sithar khua kiang ah an rak kai.\n“Cuih hmun ah mawṭaw mawngtu an that ih meisa thawn an urkaang. Amah rualin mawṭaw thluntu an that bet” tiah tualsungum mipakhat cun thu a theih dan a relfiang.\nThuthang suak pek ahcun mawṭaw mawngtu lawng that tuar vekin an rel ih, mawṭaw thluntu pawl an hlo thluh ti`n thu a um.\nAsinan, ချင်းချယ်ရီ ကလေး-ဖလမ်း ကုန်စည်ပို့ဆောင်ရေး FB cahmai cun unau vekih an ruahmi CungCung le CungNi in intansan tiah an tarlang ih “Cung2 le CungNi in Pathian ṭanghlum ah in colh san ruangah April 15 ihsin thok, zarhkhat hrawng Chin Cherry gate kan phit ding” tiah an tarlang.\nRalhraang SAC ralkap kut tuar Chin Cherry mawṭaw mawngtu cu Congṭhe khuami a si ih an pahnih in innsang fanau nei zo veve an si.\n← RCSS in SAC ralhraang ukhruainak hnuai ah Federal rampi din thei beisei\nLDU in ralhraang MAH sawmnak cohlangtu a sungtel pawl hrem tum →\nTanky kholh tumtu Mizo unau 3 te cu vansiatthlak zetin thawsam in an thi\nAugust 27, 2021 Ni Hnem Sung 0\nThantlang khuasung kahawknak ah amalbik mi 2 an thi\nSeptember 9, 2021 Ni Hnem Sung 0\nSim Dihai khuasenpi in Zinghnam Raal An Do


Suu Kyi inn luttu Yettaw in a thuhla CNN sim - Chinland Today Media\nSuu Kyi inn luttu Yettaw in a thuhla CNN sim\nAugust 27, 2009 11:40 pm·1 comment\nAung San Suu Kyi inn ih sawm lo piih mahte va lut tu U.S mi Yettaw cu a umnak inn ah him dam tein a um zo. Asinan amah ruangih daan pahbal puh mi Suu Kyi cu a inn sung ah khuahkhirh nak pek bet a si. ( Zuk : Suu Kyi an kaih hnu)\nUS ralkap rak ttuan dahzo Yettaw cun Suu Kyi inn sawm lo piih amahte a va luhnak san bik cu misual tululh(terrorist) pawl in Suu Kyi an that ding vek ih amah te a ruah raungah a si.\nYettaw hin Suu Kyi inn a luh ih a thil cangmi pawl cu CNN palai Kiran Chetry thawn kawmaw in CNN ah phuannak a nei.\n‘Ka hmuh veten aihal zet in a um ih a lehlamah a ttih zet ti cu ka fiang. Cui caan khal cu cansung lawi zet a si, thuhla zate lo sim cu a cang thei lo dingih simlo dingih kilkhawi ding tampi ka nei. A mah hnenah khal hi thu pawl hi nangmah zah lo nak thawn ziangtik hman ah ka simsuak lo ding ka ti. ka fehsual hlan te ah… Ka lo duhdawt, Ka lo duhdawt, ka lo duhdawt, ka lo ngaisang, ka lo ngaisang, ka lo ngai, ka lo ngai, ka lo ngai cutin a inn kulhnak ti cu ka leuh sal, a thuhla rel asi tiang ih ka hmuh ne tabik sal caan cu a si. An kai ti ka theih cu ka riah sia in nitin ka tap a pawi ka ti tuk..’ (Zuk : Yettaw an kaih lai)\nYettaw hin Suu Kyi an rak kai ve cu ka mangin ti bang a si a ti. U.S. Senator Jim Webb ih Kawlram hotu upa pawl a biak nak ruang Yettaw hi a thawng inn tannak ihsin suah a siih, tu ah cun a umnak hmun Missouri ah him dam ten a um. (zuk : Yettaw a tlun lai)\n(CNN ih a thusim mi lawrkhawm ih lehmi a si)\nSuu Kyi damlo\non September 1, 2009 at 4:57 pm\nHitivek thil cang hi cu mipi in kan theih cio vekin kan ram ih hrokhawlnak ruangah ti cu nautabikin upabik tiang kan theih thluh a si… hitivek ih hnamdang Yettaw ih tongkam mallai kan theih hman hi thinlung malte a hlim vekin ka thei…. an thurel tlangmi pawl hman theih thei thluh sisehla duh a um vio nan…\nHuiha… ziangtitha… kan Nu bik Aung San Suh Kyi hrang zamrang theitawk ih a luat theinak ding thlaza kan camsak cio pei….


Hpakant LeiMin Nakah Hna an Ṭuan ThokSaal | Falam Online Media\nHpakant LeiMin Nakah Hna an Ṭuan ThokSaal\nLungmankhung laihnak hmun min ruangih mipum 200 hrawng an thihnak hman reihlan ah Hpakant ih lungmankhung hawltu pawl cu theih thamin an mal phah cuanglo.\nCompany pawl ih lungmankhung hawl ciabang, leivawr hlawn mi ah nunnak thaap in lungmannei hawl ih vaktu nitin an um ringring thotho.\nCupawl lakah kan dung leimin nakih thihkhatluat Mg Kyaw Su (kum 28) khal a telve ih, amah cun, “kan nih nikhat hawlmi eicawp pawl cun bulpak khur kan nei/lei thei ve lo. Tuvek Fuurpi ih company pawl hnaṭuan cawlh tikcuu hi caan ṭha kan neihsun a si ruangah kan ṭuan ṭheu thotho a si” tiin Fuurpi ih company pawl hnaṭuan cawlh tikcuu hi an hrang ih caanṭha neihsun a si zia le innsang cawmnak ih ṭuan tengteng a ṭul zia a sim.\nLungmankhung tamzet suaknak Hpakant ah amah Mg Kyaw Suu vek (ရေမဆေးသမား) lungmankhung hawltu nu/pa mipum ting 3 hrawng an um. Hih hmun ih suakmi lungmankhung tamsawn cu China ram ah daan loin an phurlut ih an zuar ṭheu.\nရေမဆေးသမား ah pu le nei khal an um ih bulpak ih hawltu khal an um ve. Nan, an sunmang cu “nikhatkhat ah ka hlawh tling dingih kei mai` duh mi siipuaizi ka tuah ding” ti hi a si.\nA remcang mi zuk kan tar men mi a si. Hi zuk cu kum 2014 ta a si.\nMiṭhenkhat cun duhhamnak ruangah mah nun rori thaap in lungmankhung an hawl an ti nan, lungmannei hawltu pawl ih thuanthu, kanhmuhban lomi an thuhla pawl vun thei ciang ahcun zangfah an um sawn riangri a si.\nZuk : A remcang mi ka tar men mi a si\n← Tawlawng zuk kuat ruangah Ex-Miss Kentucky kum 2 thawng an thlak\nCang-Ai vekin siirzawng ih vaakthei Mercedes motor thar →


Soal Cuitan ‘Muazin’ Jokowi, Ustadz Ahong: Apakah Ada Ulama yang Azan Sebelum Shalat Id? Ada - fitra.dev %\nHome Berita Soal Cuitan ‘Muazin’ Jokowi, Ustadz Ahong: Apakah Ada Ulama yang Azan...\nPrevious article3 Teknologi Pintar dalam Pelaksanaan Ibadah Haji Tahun ini\nNext articleKisah Seorang Ulama Pemilik Kantong Ajaib\nAl Hikam_003 – Buya Yahya\n05 Golongan Manusia Yang Tertipu – Buya Yahya


Malaysia Thawngtla 7 Pawl Thawnginn Motor Ihsin Tlansuak - Chinland Today Media\nMalaysia Thawngtla 7 Pawl Thawnginn Motor Ihsin Tlansuak\nJanuary 8, 2013 11:09 am·0 comments\nBUTTERWORTH : Malaysia ramsung ah thawngtla mi 9 pawl cu 7.1.2013 Monday ni ah Butterworth ih thuthennak zung ah fehpi si ding in motor thawn phurh ansi. Motor ah hin palik 4 le driver an to. Culai ah, thawngtla pawl cun pakhat le pakhat an to aw ih, sualawk tum in an buan aw ciamco.\nCumi cu palik pawl cun a taktak / ngaingai hmang an ti ih, motor cu an dinter hnu ah a dunglam ah cun palik pawl cu lut in zohfiahnak an nei. Cuti ih palik pawl in rat lai ah, an motor ih ummi hmakphek dip ( Chili powder ) thawn thawngtla pawl cun palik pawl ih hmai ah an theh. Cucun, palik pawl ih tawh cu an laksak ih an kutkhih cu an phelh.\nCutin palik pawl thawn an sualawk buai hnu ah mi 7 pawl cu an tlansuak ih, an lak ih mi 2 cu an kaingah sal. Hipawl hi rukruknak le thil dangdang ruang ih an kaihmi pawl an si. Palik pawl an sual hnu ah an motor ihsin an suakter ih, cumi an tomi motor thawn an tlansuak. Hla vaklo ah cun an motor cu an dinter ih, an tlansuak hai.\nJune 30 Ah Suimilam Sekan 1 Bet A Si\nBaghdad Ah Bomb Puak, Mi 65 Thi


Tanghra Result A Soisel Ruang Ah An Tlaih - News and Media\nMyanmar ram SAC ralhrang ih tuahmi phun hra ong result soiselnak social media ah a ngan ruangah nunau pakhat cu kaih a si. Nay Pyi Daw ih nunau pakhat cun a Facebook ah phun hra on result a soisel ruangah kaih a si, tiah theih a si. June 18, zinglam nazi 11:30 hrawngah Nay Pyi Daw ih Myoma bazaar ih siti zuarnak neitu Ma Saw Pyae Khaine cu SAC ralhrang ih security pawl in an kai.\nSaw Pyae Khaine timi Facebook account hmangtu a si ih anih cun phun hra on result thu ah soiselnak Atu hrawng hi SAC ralhrang tuahmi phun hra camibuai thu thawn pehparaw in soiseltu pawl an kai rero, tiah theih a si. Atu hrawng hi SAC ralhrang tuahmi phun hra camibuai thu thawn pehparaw in soiseltu pawl an kai rero, tiah theih a si. Crd – MF


A Naupai Lai A Siat Ruangah Tualthat Thubuai An Orhter, A Phen Ah >>> – Meifar\nA Naupai Lai A Siat Ruangah Tualthat Thubuai An Orhter, A Phen Ah >>>\nOctober 21, 2021 admin Leitlun 0\nUS, Oklahoma ih um nunau kum 21 mi Brittney Poolaw cu nikum 2020 ah a naupai lai a siat ruangah tualthat thubuai an orhter ih an kai. Kan dung zarh ah a thuhla cu court in a relsak ih kum 4 sung thawngtla dingin le $20,000 zat kuan dingin a thu an ṭhencat ruangah mi ṭhenkhat cu an lungawi lo zet.\nSibawi lamin an zingzoinak ah a naupai lai a siatnak san cu ritheihsii a tham ruangah an ti, cun naute taksa sung khalah ritheihsii an hmuh thu an phuang. Brittney Poolaw cu a naupai lai a siat ruangah a thluak fehdan a dik lo ih a cau zet, Covid-19 thlisia a hrang laiah thla 18 sung thawnginn sungah an rak khum zo.\nTu’ah thiamlo an coter bet ih kum 4 sung thawngtla dingin a thu an ṭhencat. Nunau Humhimtu Pawlkom in “Brittney Poolaw hi hremnak pek ding asilo ih tuamhlawm ṭha sawn ding a si. Hremnak an pek cu Oklahoma daan le dun thawn a kalhaw, Oklahoma daan le dun ah zarh 20 tal kim lomi nau a siat asilen a paitu cu hremnak pek lo ding tin aum.\nCumi hnu ih nausiat khal a paitu a nu in sualnak a tuah ruangih a nau a siat a si lawngah hremnak pek ding ti a si, Brittney Poolaw ih nausiatnak cu ritheihsii ruangah ti tetti zianghman aum lo” an ti. An kaih pekte ah Brittney Poolaw in thusuttu palik hnenah “Nau a pai ti a theihawk ihsin naute a duh le duh lo khal a theiaw lo thu arak sim zo. Cun ziangtin nauthlak ding ti a theih lo thu pawl khal a sim thei. A lawyer in a thuhla relsal dingin ca a thehlut.\nRalkap Pawlin An Kai Ih A Harhdamnak A Ṭha Lo Ruangah A Innsang Pawlin An Seherh Tuk\nRalkap In Ruavazung Ah Minung 16 An Kai Ih Timit Lamah Bomb Kammi Aum Le Um Lo Zingzoinak Ah Ke In Hmai Ah An Fehter


Aung La N Sang in a Taikhap longtu Reinier De Ridder hrial a tum hrih | Falam Online Media\nAung La N Sang in a Taikhap longtu Reinier De Ridder hrial a tum hrih\nMMA fighter Aung La N Sang cun mizaan July 30 ih Leandro Ataides thawn an sualaw hlan ihsin nehnak a co a si khal le Taikhap cuh cih a tum hrih lo thu a rualpi hnen ah a rel suak.\n“Taikhap neitu thawn sualaw ding hi thil olsam a si lo. A cuh duh tapiang in an cuh thei lo. Rank zir in a dotdot ten a feh mi a si ih a ngairtu a sung pang cun olsamten taikhap a cuh saal thei lo. Nan, taikhap neitu a sung pang cun a sung dan ih zirin le mipi hiip theitu a si le silo daan i zirin taikhap a cuh saal thei.”\n“Cuvek a si tikah ngah harsa zetmi cuvek caanṭha ngahtu cu a hlan ai in nasaten timlamnak neih tlangpi a si ṭheu. Thazaang le taksa hrisel lawng siloin thinlung lam tiang hahdam zetmi si a ṭul.”\n“Curuangah innsang siat ton ruangah siseh, Kawlram buainak ruangah donhar thinpit ih um Aung La N Sang cun Taikhap cuh dingin ka man hrih lo a ti. Ciamciamten ṭanṭhat a la vivo dingih a tikcucaan kim tik ah Taikhap a cuh saal ding” tiah Sanford MMA ah Aung La N Sang thawn training la tlangtu a rual ṭha pakhat in instagram cahmai ah a tar a si.\nAung La N Sang cu Middleweight le Light Heavyweight taikhap pahnih rori a rak nei dah nan mi buan thiam Reinier De Ridder in a zonzon rorin a la sak.\nCuhnu ah Aung La N Sang cu voikhat lawng mi thawn an sualaw. Cumicu Mizaan July 30 ah a si ih a thongpi Leandro Ataides cu round 1 nakah a knockout.\nAn sualaw hnu interview an nei nakah Aung La N Sang cun a taikhap lak saktu Reinier De Ridder hnen ta a cuh saal tum hrih lo thu a mawi zawngin a rel.\n“Thatho umlo zetmi sualawknak tivek cu mipi in an lawm lo, an zoh peih lo. Curuangah thatho um zetmi puai picang in tawlrel sak uh. A nih khal a duhduh rak tuah sung ko seh. Tu ahcun mipi hiip zetmi puai manhla pakhatkhat tawlrel uh. One Champion hrang puai hlunghlai zet si hram seh” tiah Aung La N Sang cun a ti.\nLeandro Ataides thawn an sualaw ṭheh hnu ih a ṭongsuakmi thu thawn pehpar in MMA khawvel mipi cun Aung La N Sang an fak nasa ih “a fim thlak zet. Reinier De Ridder ka tong duh tibang sehla a dilmi a ngah hngalh ding. Nan, a dinhmun a theiaw ih thinlung thawn taksa thawn a hahdam hnu ah a hrangah ruahsan ding a tamsawn ih mi pakhatkhat thawn sualaw hmasa sehla amah khal za ah za a rinsan aw ding. Keimah dinhmun sisehla Aung La N Sang bangin ka ti ve ding” tiah UFC ihsin cawl la zotu mihminthang Chael Sonnen in a rel a si. (MMAFighting.com)\n← Falam : July 30 ah Covid 19 mithi 1 Vuiliam\nAtufang SAC ralhraang lakih lar zetmi Dr. Ngun Cung Lian Annka →


Dawtnak Lem ih Rah | VCTH\nDawtnak Lem ih Rah\nHome » Cahram » Dawtnak Lem ih Rah\nBy vcth on December 7, 2013.\nA hmaisabik ah Pangpar cu a bob, cun a mum. Cule hnahkhat hnu hnahkhat a parh ih a par. Cui’ caan ah a tizu zuuk duh ah khuai pawl in an tlan, an fem. Cucu a dan kel te a si.\nFimkhur deuh ih mah le mah kilkhawi thei ahcu a ṭha tuk. Culoih vansiat ah ka lo duh, ka lo uar, ka lo ṭhit ding tin bum tuarnak ruangah pumpek aw, a dang lam deuh in kan sim sile i ṭhit ding ti zum ruangih pumpek aw hnu ṭhit duh sal lo ih um. Cumi pawl cu upade in ziangtin a ti. Asilole ziang ti’n a bawn thei.\n1967 hlanah hi thu pawl cu ṭayamahmuh sung lawngah a tel thei an rak ti. Curuangah a nunau in cawhkuan lawng a dil thei an rak ti. 1967 hnu ah hi bang mibum pawl ruangah nunau an sungtuk ti’n thu an rak suah. Mibum an si ngaingai maw si ngaingai lo thu ah Daan mifim pawl karlak ah thu el awnak tampi a rak suak. 1972 kum ah Mg Than Tun le Union of Myanmar(1972 kum.Head Quarter 23) zapi thurelnak ih an relcet mi cu:\n“Union of Myanmar Daan 415 ih a thu pahnihnak sungah (a) sual tuahtu pa in mi pakhatkhat a bum(b) bum tuartu nu/pa in thil pakhatkhat a tuah asi lole tuah lo in a um (c) bum tuar lo sehla cu mi nu/pa in cui’ thil cu a tuah lo ding asi lole tuah lo in a um lo ding (d) sual tuahtu pa in cu nu/pa kha zum ko a tuah (e) cu nu/pa ih ruangah taksa siseh, thinlung siseh, thilri siseh a siatsuah ter thei. A par lam ih (e) sung ah thilri lawng siloin taksa, thinlung pakhatkhat a siatsuah asile mibum asi ti si. Curuangah mibum thuah thilri lawng tel thei timi cu lungkim thei asilo ti’n an ti. (Ahlan ah thilri bum lawng mibum an rak ti ruangah cutiih an ti nak cu a si)\nTihsual Daan (Criminal Act Law) 415 thawn mibum asile silo thu an ṭhen tikah a par lam ih thu (5) thawn a milh aw a tul. A milh aw maw milh aw lo ti mi cu an thu buai parih feh daan in thu ṭhen ding a si. Cun nunau fa a vun ah siseh vun lo ah siseh thleidannak a um lo ti’n an ruat. Ziangah tile ka lo ṭhit ding ti’n bum a tuar ruangah a zum ih a pum a pek aw. Curuangah nunau nu fa a vun khal siseh, vun lo khal siseh, taksa, thinlung ah siatsuahnak a um zo timi cu zum lo ding thu a um lo. Mipa pakhat in nunau pakhat kha ka lo ṭhit ding ti’n a lem ih a sualpi hnu a ṭhit dingah a el a sile Tihsual Daan 417 in mibum a si ti’n thu an rel cet.\nCun Upade lamih mifim ṭhaṭha kan nei mi nu le pa pawl khalin nan rauhnak le theihnak in hlawm ve uh ti ka lo sawm duh fawn. Mipi khal in upade ka thei a ṭul zet. Kan ram kan ṭhangso ter duh ngaingai ahcun upade ka thei a tul. Culawngah kan ram kan miphun lakah pangpar mawi tete an par thei ding.


VCTH | Archive | Lehpannak | 2\nHome » Archives by category » Lehpannak (Page 2)\nArsenal pawl in “Mingalar Par” an lo ti\nPosted on April 26, 2017 by vcth and saved under Lehpannak\nEnglish Premier League ih Club hminthang pakhat a simi Arsenal cu Myanmar rammi Arsenal Fans pawl hrangah Kawl tongin kumthar cibai an buk. Hi cibai buknak ah Héctor Bellerín, Laurent Koscielny, Aaron Ramsey le Theo Walcott pawl an tel. A hmaisabik ah “Mingalar Par” tiin cibai buk nak an nei.…\nComments Off on Arsenal pawl in “Mingalar Par” an lo ti / Continue reading →\nLeicester City in an manager hnatuan banter\nPosted on February 24, 2017 by vcth and saved under Lehpannak\n2016 English Premier League champion Leicester City cun an manager Claudio Ranieri cu tu kum a ti ttha lo ruangah a hnatuan in an ban ter. Leicester City cu tu kum puai 25 an lekmi ah puai 5 lawng an neh ih puai 14 an sung. Hmat 21 lawng an nei…\nComments Off on Leicester City in an manager hnatuan banter / Continue reading →\nWelterweight Champion thar Manny Pacquiao\nPosted on November 7, 2016 by vcth and saved under Lehpannak\nPhilippines boxing thong thiam Manny Pacquiao cun November 5 zaan ah Jessie Vargas a neh ih WBO Welterweight champion thar ah a cang. Pacquiao cu kan dung kum May 2 ih Floyd Mayweather Jr. hnen ih a sung hnu ah voi 2 a thong sal ih a voi hnih ten a neh.…\n2016 US Open Champion Stanislas Wawrinka\nPosted on September 12, 2016 by vcth and saved under Lehpannak\n2016 UP Open final ah Stan Wawrinka le Novak Djokovic cu September 11 ah an lek ih Wawrinka in 6-7, 6-4, 7-5, 6-3 in a neh. Wawrinka cu K. Nishikori, J. Del Potro, I. Marchenko, D. Evans, A. Giannessi, F. Verdasco pawl a neh hnu ah final a thleng. Wawrinka, kum 31,…\nRam hrangah sui tacik ngah dingin hitin…\nPosted on August 16, 2016 by vcth and saved under Lehpannak\n2016 Rio Olympics ah Bahamas ram ai-awh in meter 400 tlan zuamnak ih a zuamtu Shaunae Miller cu ram hrangah sui tacik ngah dingin a cem zawng ah diving a t’hut. USA ai-awh ih zuamtu Allyson Felix in kar khat in a neh zikte nan diving a t’hut ruangah a…\n2016 Premier League mi lut le suak\nPosted on August 10, 2016 by vcth and saved under Lehpannak\nTuni, Aug 10, 2016 tiang English Premier League ih mi lut le suak cazin cu a tanglam bangtuk in a si. Tu tiang ih sumpai a hmangtambik Club cu Manchester Club pawl an siih Man City in £ 151 million a hmang zo ih Man United £145.3 million a hmang ve…\nCristiano Ronaldo le Cassandre Davis\nPosted on August 2, 2016 by vcth and saved under Lehpannak\nCristiano Ronaldo cu Portugal Euro first an ngah hnu in party le fala ah a buai. Aug 1, tlawngkai nikhat sun ah C. Ronaldo cu fitness model Cassandre Davis thawn ti le nga vekin an thlaih aw. Mihrekkhat in Cassandre Davis cu C. Ronaldo ih fala thar a si ko…\nNovak Djokovic: Roland Garros silpi a ngah ve ta\nPosted on June 5, 2016 by vcth and saved under Lehpannak\n2016 French Open final ah leitlun tennis rank no. 1 Novak Djokovic le rank no.2 Andy Murray an tawng aw ih Djokovic in 3-6, 6-1, 6-2, 6-4 in a neh. Djokovic hrangah Grand Slam silpi a voi 12nk a ngahnak a si, nan French Open cu a voikhat nehnak a…\n2016 French Open nehnak cotu Garbine Muguruza\nPosted on June 4, 2016 by vcth and saved under Lehpannak\n2016 French Open numi final cu tuzaan lamah Serena Williams le Garbine Muguruza an tawng aw ih Muguruza in 7-5, 6-4 in a neh. Muguruza hrang ahcun Roland Garros sil a hmaisabik a conak le Grand Slam a hmaisabik a ngahnak a si. Muguruza cu kum 22 fala a siih Spain…\nCristiano Ronaldo in mi harsa hrangah $ 700,000 a hlu\nReal Madrid cu A. Madrid an neh ih a voi 11nk Champions League silpi an thlir. Cristiano Ronaldo cu tui kum Champions League sil ngah man ih Bonus a ngahmi $ 700,000 (€600,000) cu farah harsa hrangah a hlu. Champions League silpi an sunloih lai ah tla CR7 cu mibang lo pawl…


Cardinal Charles Bo In, “Ralkap Pawl Hrangah Thlacam Uh, Minung Sinak Lo Ih Cangvaitu Pawl Parah Minung Sinak Langter Uh, Himi Hi Ralnehnak Tumbik A Si” A Ti – Meifar\nCardinal Charles Bo in Sunday sunah Myanmar mipi pawl a hnem ih ralkap pawl hrangah thlacamnak nei ringring uh’ a ti. Cardinal Charles Bo in “Huatawknak in thilṭha a suahpi dah lo, Jesuh le a dungthlutu pawl lawng an to laiah thlisia in a nuai ciamco ih dungthluntu pawl cu mangbang vansang in an um. Asinan Jesuh in ziangtik lai caan khalah zumnak nei ringring dingin a cah.\nMyanmar ramsung buainak ah Mindat le Loikaw ah harsatnak tong mipum 120,000 lenglo an um zo. Rawlei ding an nei lo, siivai an nei fawn lo. An cau ih an thinhar zet, khuadai ruahsur lakah caan an hmang rero lai. An thilton cu dungthluntu pawl ih rak tonmi vek a si.\nDungthluntu pawlin Jesuh hnenah “Bawipa, kan hlohral thluh ding hi na poisa lo maw si? tin an rak sut vekin Myanmar mipi pawl khalin kan sut rero lai. Thinlung kekkuai le beidong pawl ih thusut ṭheumi a si, zangfahnak nei lo ralkap pawlin minung tam zet an that zo.\nThawnginn sungah hremnak phunphun tuar in mi tampi an ṭap rero lai, thawnginn sungah mitthli thawn “Bawipa, kan hlohral thluh ding hi na poisa lo maw si?” tin minute tinten an sut. Pathian in a mipi pawl a tlansan maw si ti thusutnak cu simfiang a har zet.\nMyanmar ramsung ih thilthleng ruangah Pathian cu a itthat maw si ti thlemnak nan tong ding. Jesuh in a dungthluntu pawl hnenah “thlisia hrang lak khalah zumnak nei ringring uh” a ti. Kan zumnak cu kan lungawi caan lawng hrangah a si lo, thimkhuazing sungih kan um caan khalah kan arsi tleu a si.\nZumnak cu hmuh theih silo kan tep thei, kanmah lawngih kan um caan khalah zumnak in thazang in pe ringring. Ziangkim kan tlaksiat lai caan khalah zumnak in beiseinak thar in pe, siatnak rapthlak bik kan tong caan khalah zumnak in Pathian hmaiah kan um ti in theihter.\nTuarnak in beiseinak thar a suahpi ṭheu, zumtu hmaisa pawl khal hremnak phunphun an rak tuar ve. An kai ih an that, martyrs an tuar. Colosseum hmun ah kiosa an eiter, asinan an lakah Pathian aum ti an thei ringring. Tuarnak phenah lungawinak aum ti an theifiang, zankhuathim caan cu a sau nan zing khuavang caan a thlengsal ṭheu.\nJesuh in nan ral pawl duhdawt uh, a lo hremtu pawl hrangah thlacam ringring uh’ tin in zirh. An lawng nuaitu thlisia cu huatawknak a si, huatawknak cu huatnak thotho in an lehrul asilen rahṭha a suahpi dah lo ding.\nMyanmar ramsung buainak cu huatnak ih thungrul asilen Myanmar ram cu tipi sungah a pilhlo ding. Meithal thawn miuk tumtu pawl cu anmah vek siloin lamzin dangin kan do a ṭul, minung sinak lo ih cangvaitu pawl hnenah minung sinak langter kung. Caanṭha pe uh, ka suah ihsin Myanmar ram cu arak buai zo.\nRalkap pawlin thlacam saktu an ṭul mamawh tuk, an thinlung thleng danglamnak dingah thlacam sak ringring an ṭul. An hrem, an do rero mi pawl cu an ral an si lo ih an mipi pawl an si ti an theihfiang awk theinak dingah thlacam sak uh.\nChristian lawng siloin, Myanmar mipi zaten in ralkap hrang thla kan camsak a ṭul, thlacamnak in minung thinlung a thleng danglam thei” tin thlacamnak nei ringring dingin mipi pawl a sawm.\nMandalay PDF, “Kan Hngakhlap Zetmi Doawknak Ni Kan Thleng”, Tuizing An Kahawknak Ih Mithi Le Hliamtuar


A thupten ka lo uar tuk si… - Chinland Today Media\nDecember 4, 2008 8:17 pm·0 comments\nBy- San Tlai Lo\nKhawi lam in na ra? Nangbang rak um thiam maw! Mi dang in an lo hmuve ko ding nan, kei bang in tuarhai maw? Na mit, na mit ka zoh ngamlo, ziangah zingpit ni engthleu mawi ih a kah thleumi daifim bangin I zoh? Na mitmu khin thutinkim in sim. Karak ruatsual pang ding ti ka phang. Na kiangah lo be dingin ka ding. Hlavangin na biang note ka zoh…thil na ei phah, na mawi sinsin.\nMidang na biak ka lo hmu. Na biakmi pa kha ziangtin na rak thei, ziangtlukin nan rak kawm aw timi thu ka lo sutduh tuk nan, veikhat te hman ka lo biak dah ve fawn lo. Ka thinlung cun thu tampi a lo sut rero. Na sam thleumawi tlai thliahthli cun na mit malte ten a khuh phah rero, na hei phialphah, ka thinlung zaten le ka ruahnak zaten, ka lo zoh timi in thei awla, santlailopa lam cu na rak hawive ding nan.\nAw! Ka lo zahtuk…nangmahte na to caan ah ka lo biak ding ka ti nan. Na duhzawng val zovek an siding timi ka ruat. Na duhzawng le na mit la ding zawng in um ka tum…veikhat te, I rak zohve asinan midangvek thotho ah in ruat, a thupte a lo duhdawttu le na ziazai mawite ruangih a thizik valpa ka si I thei awla, ka u ka lungawi, ziangah hi tluk na rak tuarmi ka rak theihlo, i ngaithiam aw…keikhal santlailote so khaw ka si, I ngaisangtu cu zovek khal ka ngaisang ve nati dingih lungawinak mithli a for ve ding nan.\nA lo cawmtheilotu, le na thinnuam ih a loret theilotu tla ka rak si men thei nan kei bangin valdangin lo ruat hen maw! Umhar, ttah le riahsia ti um lo na mithmai te hi midang cun an theithiam ding maw? An lo theilo, na duhumnak te le na engno te…khi lengdawh nute khi cu aw, in duhsehla, rawl ei hman a tul ding maw…? Tiih sunzan ka ruahmi nute, in thei dahlo, kei cu a thupten a lo ruattu ka si….na kiang naite ah ka um theu….in ko aw, zoh ngamle ngamlo in ka lo zoh ding, a sinan in ngainep pang hlah aw….ka lo duhtuk ruangah mi aa bangin ka tha acem theh ding…a sinan ka lungthin sungih ka lo duhnak le ka lo uarnak pawl cu na hmu theilo.\nRinumlo Thuanthu Ngantu


Snakes Climbing Up Your Toilet is Just an Urban Legend Right? According to Major Media, It is More Real than You Imagined! - Israel Mirror


Ralkap/Palik Pawl Hriamhrei Kimcang Thawn CNDF Hnenah An Tlanlut Asilen Ting 50 MMK Laksawng Pek Le Sahimnak Tiang Ṭuanvo Laksak Ding – Meifar\nSeptember 7, 2021 admin Lawrkhawm 0\nChin National Organization: Ram Dingkhawm Myanmar Rampi, National Unity Government (NUG) cun tuini September 7, 2021 ah Thusuah (1/2021) in rampi cu caakkhai dinhmun ah a din thu a phuang a si. Curuangah kannih CNO/CNDF khal in State Administration Council (SAC) cimih theinak dingah thusuah kan tuah a si.\n(1) Tuini September 7 ihsi thokin Chin mipi in mah le titheinak zawn cio ih telpi in daan lo vekih thuneihnak latu SAC cu a phunphun ih do dingin le SAC ih an thuhla thup pawl cu a caankhel-in mah le naivai CNO/CNDF hnenah a sidan vekvek ih thu thlen dingah kan lo sawm a si.\n(2) NUG in ni khiah um loin acozah hnaṭuan cawl dingih a phuan bangin SAC hnuaiih hnaṭuan rero lai zung hnaṭuan Non-CDM pawl khal in mipi thu thlun dingin kan lo theihter a si. Mipi thuthlun duh lo Non-CDM pawl parah thil pakhatkhat a thleng pang asile ṭuanvo kan la lo ding.\n(3) SAC ih tirhkah Pyu-Saw-Htee pawlkom le Dalan pawl khal in nan tuahmi bansan cih dingin le nan bansan lo asile nan nunnak thu ah mawhphurnak kan lak lo ding thu a hleice in ralrinnak kan lo pe a si.\n(4) SAC Ralkap le Palik pawl khal CNDF thawi’ tuantlang dingin thungai thlakin kan lo forh a si. Hriamhrei kimcang thawi’ in rung pan a si ahcun CNO/CNDF in ting 50 MMK laksawng kan lo pekih hleiah nan sahimnak tiang ṭuanvo kan lo laksak ding a si.\n(5) Kan Rampi caakkhai dinhmun ih a din ruangah mipi zate’n lo thei lo thil ti lo ahcun suakvak lo hram dingah kan lo ngen a si.\n(6) NUG in caakkhai dinhmun a phuang ko nan, mipi pawl luarkai tukih thlaphang loin lo thei loih kan tulmi; ei-in le siivai pawl sekkhawl cia dingin le, mah le sahimnak cio hrang ralring thiam dingin kan lo theihter a si.\nA tlunih ralrin peknak le theihternak pawl hi ngaihthah loih thlun cio dingah kan lo theihter nolhsal a si.\nSeptember 7 Zan Ah Ralkap Pawlin Meithal An Kap Ciamco, Nauhak Kum 8 Mi Cu A Tlannak Lamah Motor In A Pah Ngah Ih A Thi


Chin pacang Micak Rev. Khaw Ro Mang - Falam Online Media\nChin pacang Micak Rev. Khaw Ro Mang\nFalam mizakip theihthlangpi Rev. Khaw Ro Mang (kum 75) cun February ni 25 ah a rianmi Pathian ṭanghlum ah in cawlhsan.\n‘Mah tawk ih Khaw Ro Mang’ tiah ṭongṭhim hman ih kan rak hman ṭheu mi micak Rev. Khaw Ro Mang thuhla, Rev.Dr. Lal Tin Hre ih nganmi kan run tar sawng a si.\nRev. Khaw Ro Mang cu kut thawn rori hnahcang hrual parh theitu micak maktara a si\nKan rawngbawlpi, kan ngainat zet mi Rev. Khaw Ro Mang ih nun le hnațuan mi ihsi ka hminsin mipawl, ka thlahnak ah ka run nganlang ke aw!\n1. Micak a si. Pu Mang ih hmin an sal vetei mi tampi thinlungih lang lohli cu micak a sinak a si. Kan Zahau le Sim ram huap sungah a vanglaiah a cak bik ding ti sehla, hlanlai bangih buanawk le sualawk vutvo a um lo ruangah kan tisual pang ke maw! Laitlang, Singai khaw kiangah “Khaw Ro Mang ih samcainak” an ti mi hmunrawnte a um.\nA tha a zaa tuk ih, zawi huat ding khal si loin zanthing tuai tete a kut roriin a khiak, a bauhthlek ih, nupinu phur 10 ding tluk a sam thei ti a si. Ngalti an um laiah Savom sum sarih zik rori tal thei loin a karlakah a cehtar men. A țandan a fuh deuh lo ruangah hoha nei nanana cu a kut vawrhlam bese tuk loin a tuahmawh fangfang.\n2. Tahan ih pastor an țuanlai, tui Prebyterian biakinn pi an sak laiah lettama mi 3-4 laiin tițuițo ih an zawn hnohno mi, pingkadu thing, pi 18, kaan cu a naupaw phahin (Saya Ma Pui a si hmang a pawk mi) lam hla nawn ah a va retsak. A hmutupawl in mak an ti tuk ih “an cekcek rero men” ti a si.\n3. Falam țawng hmang Presbyterian Kawhhranpawl hrangah Pu Mang hi cawimawinak (credit) pek a phu tuk rori. Thiam hnai loin Lusei thu le hla rak hman a si ih, Mizoram Presbyterian Synod hnenah amah rori fehin an siannak a hung dil. Ke roriin Aizawl a thleng. Synod upapawl in thuhla an rak zingzawi ih, “Manga, ziang phunhnam saw na si?” an rak sut. Pu Mang cun, “Presbyterian ka si” a ti. Annih cu an mang a bang ih, “Zahau, Sim tivek nan um ih a ziangbik saw na si kan lo ti” an tisal. Pu Mang cun, “Cuvek lam hi ka buaipi lo, “beterian” ti lawng hi ka buaipi a ti. “A va beterian tak ve!” an rak ti.\n“Awle, hung tlung phawt awla, kan run relkhawm ke cu” an ti. Pu Mang cun, “Ai, ka tlung lo ding, tu rori ah siannak kan lo pe, kan lo tuahsak ding” in ti ta uh, cu mi nan ti lai hlan lo ka tlung lo ding” a ti. Annih cun, “A tum hi a va ruh țhetțhet ve” ti phahin “Aw, na tivek in siseh” an ti hnu lawngah a rung tlung.\nAmah cu hla thiam a si lo ruangah Rev. Lal Hngak le Rev. S. Hrang Kap Hnin (tleicia veve) in thiamzet le sak nuam tukin an let. Rev. Kap Dai Lo cu an cahnah hman ding le thil țul dang rak buaipi dingin țuanvo a pe. Falam țawngih hlabu kan neih hmaisabik a si. Cawimawinak ka lo hlan, Pu Mang!\n4. A umnak Kawhhran, Presbyterian thisen a nei nasa. A inntek nu khal Kawhhran upa nemhngeb fanu a si vekin Presbyterian ah an hnget tlettlet, asinan Kawhhran dang siatnak a rel ciamco lo. Zohțhim a tlak nasa. A thisen cek ta sehla Presbyterian thisen group hman a rak si mai thei.\nA fehliam hlanah inn ropi tak Pathian ih a pek mi, innthar lawmnak ding program a neih mi ah, “Minung 60 hrawng kan si ding ih Presbyterian pastor hlir in can nan hmang ding, nan daihawk lole Kawhhran dang cu kan pe leh men ke” in ti ih, Saya Ma Pui thawn kan zohaw rero.\n5. Ziangvek harsatnak a tawn khalah “ka kut hi a thianghlim ding a si, thil thianghlim, Bawipai Zanriah Sakramen timtuahnak ah ka rak hmang zo” a ti ringring. A kut cu thil bawrhlawh thamnak dingah a siang lo hrimhrim, zohțhim a va tlak ve!\n6. A duhthusam: A aw a feng nawn lo tiangih a rel țențo mi cu Falam țawng hmang, Kawhhran zaten hlabu pakhat, thluk bangaw, cafang bangaw hmang thei sehla ti a si. A rak buaipi zo mi Khristian hlabu sungih sak dah lo mipawl hnawl in, santhar hla, belhciandawl deuhpawl thun sehla, solfa thawn kan tuah ding ti a si.\nMilai tungso ih feh nanana le kan leinun cem ding Pathian leirel a si ruangah in liamsan miarmo thotho, ka ui tuk, a pamhmai tuk. Rawngbawltu rinum le Kawhhran ngaina, rak feh sung ko.law, ziang kan tițha.\n← Bomb pal ngah ruangah Ramthlo Baptist Pastor ke bul\nFalam peng doawknak ah Ralhraang SAC ralkap 5 hrawng thi →\nCDF hnen ih Meithal ngah sal duh ah Ralhraang ralkap in Khawmi 7 an kai\nRalring : Falam ah COVID -19 nat nei 4 an hmu


Uri Avneri on What Is Zionism?Tikkun\tUri Avneri on What Is Zionism?\nUri Avneri on What Is Zionism?\nRabbi Michael Lerner | January 30, 2015


UEFA In Barcelona An Cawh – Times Of Chinland\nUEFA In Barcelona An Cawh\nSpain club tha Barcelona cu champions league zuamawknak ih an mipi an kil that lo ruangah UEFA in cawh ih €1,500 an kuan.Thubuai pahnih ruangah UEFA cun Barcelona an rak zohfel rero ih hremtlak ih an hmuh hnu ah sumpai an kuanter.\nThubuai pakhat sawn cu Champions league sungsuak puai ih Lyon an rak mikhual tumah a si.An mipi pawl mawi lo zetin an cangvai ih Bualrawn sungah meisei puak thei an ti puak ciamco.Culawng an duhtawk hrih lo,nasa zetin an au ciamco ih tongkam mawi lo zetzet an hmang.\nThubuai pakhat sawn khal Champions league puai thotho a si.Group puai hrang Tottenham an rak mikhual tumah Tottenham mipi pawl cu meisa alh thei thawn an rak thawi ciamco ih buainak an rak tuah.Curuangah UEFA cun daan vek in sumpai a kuanter.\nChampions league zuamawknak ah UEFA an fimkhur zetih mipi cang mawi lo cu an hrem hluahlo men.Tui season sung khalah Man United ,PSG le Man City le Atletico Madrid pawl cu mipi kilhim thei lo tiin an rak cawh zo a si.\nKeimai Ruangah Thinphang In Um Hlah Uh – Aung La N Sang\nC.Ronaldo Hrang Naute Dang ?


Fala In A Duhmi Valpa Hnenah Duhthu A Sim Tum Nan Arak Hnawng – Meifar\nFala In A Duhmi Valpa Hnenah Duhthu A Sim Tum Nan Arak Hnawng\nFebruary 16, 2022 admin Leitlun 0\nChina fala kum 20 mi in a duhdawt zetmi tlangval hnenah ningzak khal thei loin duhthu a sim tum nan tlangval in arak hnawng. Fala hi innsang pangai ih thanglian a si ih tlangval cu an vengsung ih milian innsang an si, an tlawngkai lai ihsin fala in arak duh tuk.\nNikhat cu tlangval in BMW motor a mawng, a motor hmaiah fala cu a khukbil in duhthu a sim tum, kiangkap ih um mipi pawlin thilumdan cu an theithiam ih thinphang zetin an zoh vialvial. Fala in a duhthu a sim rero nan motor sungih um tlangval in cangvaihnak zianghman a tuah lo.\nMotor sungah daiten a to ringring cu kiangkap ih um mipi pawlin mak an ti tuk, cumi hnuah a motor cu dunglam ah a kirsal ih hmun dangah a feh. Fala khal ningzak zetin a tlan.\nOnline mipi pawlin ‘Na duh lo asikhallen motor sung ihsin suak ve awla, ṭhaten na duhlo thu simaw. Nunau a sinak tla theithiam sak aw” an ti. Ṭhenkhat in an tlawngkainak khalah fala pawlin an thlun ringring, ṭhaten a biak thluh ding ahcun a hrangah a buaithlak tuk ding’ an ti.\nThailand Sui Dawr Ah Suamhmang An Lut, Sui Leitu Myanmar Mi An Kap That, Suamhmang Pawl Cu Myanmar Ah An Tlan >>>\nKum 50 Sung Kop Dang A Nei Nan A Nupi In Poi A Ti Lo, A Fala Cu Balloon!!!


Leitlun Thuthang Archives - Page 330 of 335 - Chinland Today Media\nby CT Media ·\tMay 13, 2010 ·\nUS khawpi 70 ah lamzin zawhnak a thleng Kan dung zarh May 01, 2010 (May day) ah US ram ih Arizona state khawpi Los Angeles ahcun mi 60,000 lai in US acozah hnen ah ‘Arizona in daan a tuahmi pawl zohsal dingin’ dilnak an aupi ih, khawpi sung ihsin tipi kap tiang mipi an au celcel a si. Khawpi dang […]\nTuluk pawlin Jet Li an duhbik\nTuluk pawlin Jet Li an duhbik Kan dung zarh ih Tuluk film star uar umbik hrilnak ah leitlun hmuntin kim ihsin tuluk pawl cun an uar zawng film star an hril ih, Jet Li cun vote 18.4 a ngah ih, mipi uarbik a si. Donnie Yen cun 16.1% a ngah ih, (2) nak a si. Jackie Chan cu (3) nak […]\nby CT Media ·\tMay 11, 2010 ·\nBawngbisau Niamte Hruuk Khap (low rise jean-wearing) British tleirawl pawl bawngbisau niamte ih an hruk ruangah an ram khumpinu in daan pahbal ti’n a phuang ih bawngbisau niamte ih hruk a sian nawn lo thu a phuang. Ellis Drummod, (kum 18) pate cu bawngbisau niam/dawr zetih a hruk ruangah a underwear a langthei ih a hmutu mipi pawlin rem an […]\nby CT Media ·\tMay 10, 2010 ·\n← Previous 1 … 328 329 330 331 332 … 335 Next →


Kalay PDF Sakhan Lak Ding In A Ra Mi Kalay PDF Tu Nih Ralhrang Pa3 An Rak Thah Hna – Lai Lungrawn Post\nKalay PDF Sakhan Lak Ding In A Ra Mi Kalay PDF Tu Nih Ralhrang Pa3 An Rak Thah Hna\nDecember 4, 2021 December 4, 2021 admin Thawngpang\nKalaymyo Ah PDF Sakhan La Dingin Ra Ralhrang Pawl Cu Bomb In An Rak Puah Ih Ralhrang 3 An Thi Sagain ramthen, Kalay myone, Le Chia(လယ်ခြား) Shia Taw(ရှားတော)khua pawl cu meisa thawn an ur hnu PDF sakhan pakhat laksak dingin a ra tu ralhrang ralkap pawl cu Ranger Kalay ttat phuaih in tuini December ni 3 , zing nazi 8:30 hrawngah palpuah bomb control bomb pawl thawn an rak do ih ralhrang mi 3 an thih thu Ranger Kalay pawl cun thu an suah.\nHi an donak ruangah ralhrang mi 3 thi in hriamhma tuar an tam zet, cui hriamhma a tuar tu mipum azat cekci cu felfai in an theih lo thu an thusuah mi ahcun an tarlang.\nRalhrang ralkap pawl cu Dalan ih hruainak in hmun 3 ah an thenaw ih ralkap thazang 120 lenglo thawn Ranger Kalay Defend Force lamah cun kulhpit in sakhan laksak thluh dingin an ra feh laiah Ranger Kalay pawl cun a hlankhan in thuhla an rak theihcia ruangah hitivek in bomb thawn do in an rak puahnak asi.\nRanger Kalay sungtel pawl lamin mi pakhat te hman kaih tuar lo ten thi le hriamhma tuar umlo ten a himnak hmunah dung an sipsal thei thu an thusuah mi ahcun an tarlang falam thawngzam nih an tial mi si caah an mah tial ning tein an mah holh tein ka van chia ve nan ka theithiam lai kan nawl ko hna.\nThantlang Khua Um Ralzam Nu Thil Tlau Mi Kong Ah Bawm Halh Nak


Tlawng kai tlang Tong aw saal Rualvah Hnih tei` Video cun Mipi Lungthin a Tham | Falam Online Media\nTlawng kai tlang Tong aw saal Rualvah Hnih tei` Video cun Mipi Lungthin a Tham\nJudge Ruth Bader mual liam hnu, a aiawhtu zo si ding ti`n US mipi in cuan phah ih titi nakah 2015 ih thil thleng Video pakhat a lar ciamco sal.\nMindy Glazer vek lungput ṭha Thuṭhentu kan ṭul ti`n US mipi in au pi\nMi inn siatsuah le palik tlan hlo san ruangih kaih tuar Arthur Booth (kum 49) cu sual a tuah mi par ah thuṭhensak dingin Judge hmai ah a ding.\nJudge Mindy Glazer in a ṭul mi hmuahhmuah a sim ṭheh hnu, Arthur Booth a suak zik ciah ah “malten thu pakhat ka lo sut ta duh” a ti ih “Nautilus for middle school ah Tlawng na kai dah maw” ti`n a sut.\nAuthur Booth in a hmel a vun zoh ciang cu Nautilus for middle school ih Tlawng kai khat, a rualpi Mindy Glazer a si timi a hmu suak. A Tlawngkaipi rualṭha hmusuaksal mangbang tukah “Oh, my goodness” a ti. An sinak tan aw zia ruat in le a sual tuah mi pawl sir aw in awsuak rorin a ṭap.\nJudge Mindy Glazer cun, “hivek dinhmun ih kan hmuhaw sal hi poi ka ti zet. Ziang na cang si pei ti`n ka lo ruat ṭheu” a ti.\nThuṭhenzung innpi ih mipi pawl zoh phah in “rak ngai uh. Hi pa hi Tlawng kan kai lai ih mi fel, tawk bik a si. Amah le rualpi pawl thawn bawlung khal kan lek tlang ringring. Tu ah, hivek dinhmun ih vun tongaw sal cu poi ka ti zet” a ti.\nArthur Booth hi a nauhak lai in ca thiam zet a si. Math le Science a thaim hleice ih neuro-surgeon si ding in tumtahnak tumpi nei ih tlawng kai a si. Asinan rualpi kom sual ruangah sual ziin thlun in tuvek dinhmun a thleng nak a si.\nJudge Mindy Glazer cun “na lam tluang hram seh la a tikcu kim ih na suak sal tik le a dik mi lamziin na zawh sal thei ka bei sei” a ti.\nHih video a lar nak cu Judge Mindy Glazer awkam thlum in Arthur Booth lung kuai terin a nuncan a thlengter thei ruangah a si.\nThla 10 rei hnu, Arthur Booth Thawnginn in a suak ni ah Junge Mindy Glazer in a hmun rorin a va hmuak ve ih thazang peknak a nei. Authur Booth cun lungzur phah in “nang mah in ka nun i thleng. Kaa ih sim cawk lo lungawinak ka nei. Na ṭong mi cing ringring in lamziin dik thlun ka tum ding” a ti.\nNangteh Authur Booth dinhmun ah um bang aw la ziangtin na um ding?\nAn tongaw saal nak Video zoh aw …..\n← Ar vulh tum nak Hmunpi cu Khuahlan Thlaan ropi a rak si\nChin nu in Cabu ropi let suak in Tlangzarhnak nei, Aman le Lei theihnak cu ….. →\nTawkua sung ih Sui thun thup tu Kerala Airport ah an kai\nFa 22 nei tei` Innsang in an don mi Christmas laksawng an phorh cu ……


Vua tikcu caan cu tha zet in an relkhawm zo ih unau thinlung neih ding caan a si thu Pope Francis in Brazilian pawl hnen sim February 17, 2021 | Radio Veritas Asia\nVua tikcu caan cu tha zet in an relkhawm zo ih unau thinlung neih ding caan a si thu Pope Francis in Brazilian pawl hnen sim February 17, 2021\nVua tikcu caan cu tha zet in an relkhawm zo ih unau thinlung neih ding caan a si thu Pope Francis in Brazilian pawl hnen sim\nBrazil Catholic Bishop pawl pawlkom le Christian pawlkom pawl cu vutcaam culh nak an rak lakih Vua luh ni, tlawngkai nithum ni ah Vua sungih cangvaih nak pakhat an rak thok. Brazil Catholic Bishop pawl dinhmun in Vua tikcu caan sungah an tuah theu nain tu vek in a dang Christian pawlkom pawl thawn kumnga veikhat an tuah tlang theu.Tui caan hrangah Pope Francis in hiti in a rak sim. Hi pulhnat caan sungah thinkhat lungkhat ten kan um sinsin a tul. Tui kum ih cangvaihnak hrangih ruah ding mi thuluu cu "unau thinlung thawn tongaw ih thureltlangnak, duhdawtnak ih ap awk nak" ti a si.\nHi ruahnak cu Pope in 'Ephesus' kohhranpi pawl hnenih a kuat mi thuthangtha sungta a si.Jesuh Khrih cu kan remdaihnak a si. A mah in pahnih kha pakhat cang dingin, lilawn zawh mi bang awk lo nak bal in komawk nak cu a mai Thi le Sa thawn a rak din. Pope Francis in a ca sungah Vua tikcu caan ih a thu hrampi a rak sim. Hmaisabik ah Vua tikcu caan cu nunram ah hmang tak tak ih khuasak ding cu pulhnat sia pah suak thei ding hrangah a si.\nPulhnat cu Brazil ram ah nasa zet in a rak thleng. Khristu in hi pulhnat ruangih a thi tu pawl hrang thlacam sak dingah, mai that nak hrang a si lo mi harhdamnak lam ih hnatuan tu pawl pek dingah le thinlung tha a nei tu pawl khal cohlang dingih tha a pek thu, cu vek in Bible Cathianghlim sungih mitha Samaritan tahthimnak vek in kan nih khal kan mah leh kan mah kilkhawi aw dingah le khat leh khat kilkhawi aw dingah a rak forhfial.Tui kum Vua tikcu caan sungih cangvaihnak hrangih hril mi thulu cu Brazil ram ih um Christian pawl karlak ih thurelkhawm nak um dingah tha a rak pek.Tong aw ih thurelkhawmnak thawn pehpar in Pope Francis ih a sim mi cu "Ruahsannak hrangih thu hrampi" ti a si.\nZiangah tile Christian pawl cu ruahsannak thawn a nung tu pawl kan si thu langter hmaisa a tul. Hi mi langternak ah Christian pawl khat le khat tong aw ih thu rel khawm nak thawn thawh a tul. Hi thurelkhawmnak cu kan khual tlawn pi mi pawl thinlung kau pin ong dingah tih ding khal a tul lo. Rin hlelh ding khal a tul lo. Kan hawl tlang mi "Pathian pakhat hmaiah remdaihnak kan hawl rero" ti mi ruah a tul.\nTu vek in Christian pawl khat le khat upat nak thawn pehtlaih awk nak le hlawm awk nak ih suakkhat unau thinlung neih nak, nunphung pawlkom sungah thudik pawl khaisannak ti vek man a nei zet mi pawl rah a suah ter. Hi thinlung in tui hmuhton rero mi pulhnat sia khal a pahsuak thei ding. Hi ti dan in thenthek nak a pahsuak ih lung a rual ter. Hi pulhnat sia pahsuak theh hnu ah a hlan ih sual nak pawl a si mi heuhehnak le duhhamnak tiih ruah ban lo mi mai that nak humhim daan pawl sungih tlak sal nawn lo dingah ralrin a tul. Netabik nak ah Pope Francis in Vua tikcu caan ih a tha bik mi thlun ding pathum a si mi "thlacamnak, rawl ulh nak le zaangfah hnatuannak" pawl tuah dingah a rak forhfial.


Zawhte In Mithi Ruak An Ei – Meifar\nZawhte In Mithi Ruak An Ei\nRussia, Bataysk khua ih um pitar cu a innsung ah a tlu ih a thi cih, amah lawng ih um a si ih a thih thuhla cu zohman in an thei lo. Zawhte tum zetzet 20 a vulh, vengsung mipi in a zawhte pawl cu an fel zet an tiih ‘Gentle Giants’ tin an ko.\nZarhhnih hnu lawngah a ruak cu an hmu, a taksa hrek cu a zawhte pawlin an rak ei. Hnaṭuantu pakhat in a phone rero nan phone a kaih thei lo ruangah zarhhnih hnuah palik pawl hnenah a sim thei, palik pawlin a innsung an va zohdik ih zawhte 20 in a tak an rak ei rero lai cu an hmu.\nA rim khal a sia tuk zo. Ramsa Humhimtu pawlin zawhte cu an la ih an kilkhawi. Zawhte damcak deuh pawl cu £30 in an zuarsuak, zawhte leitu hnenah mithi ruak an ei thuhla hi an sim le sim lo cu theih a si lo. Ṭhenkhat zawhte cu an harhdamnak a ṭha lo ruangah an tuamhlawm rero lai.\nṬuanvo neitu in, “Zawhte pawl hi zarhhnih sung anmahten an um. Rawl aum lo ih tidai in ding khal aum lo. Ziang an ei ding? An hmuhhmuh mi an ei ko ding. Theihthiam an um zet” a ti. Nikum Covid-19 thlisia a hrang lai khalah Colombia ram ih um pitar kum 79 mi Clara cu a inn sungah a thi.\nA thih thuhla hi an thei lohli lo, a zawhte 7 in a taksa tlunlam an rak ei thluh hnu lawngah an va hmu. Venghnen pawlin thilrim sia zet an thei ih an inn kiangkap ah thothe an tamtuk ruangah palik pawl an ko ih mithi ruak cu an hmu. Tualsung palik bawi in, “Ka hnaṭuan sungih ka thilhmuh mi lakah a rapthlak bik” a ti.\nMalaysia Pacang Cu Arcang Sualawkter Dingin Thailand Ram Ah Ava Lut Thup Ih Ramri Kiltu Pawlin An Kap\nRalhrang Pawl Ruangah Raltlan Nufa An Thi


Tawkua Ṭial ih zir in a Totu theithiam thei Smart Toilet an tuah | Falam Online Media\nStanford University ih scientist pawl in minung hriselnak thei thiam mi smart toilet danglam zet an tuah suak.\nCumi toilet cun a totu taw ṭial ih zir in zo an si timi a theithiam ih a thawhtu ek le zuun in an hriselnak a tah thiam.\nSmart toilet cu a khihtu hriselnak theithaimmi nazi fim (smart watch) vek, device phunkhat a si ih camera le motion sensors an bun mi cun a thawhtu ek le zuun ah natnak/natnak suakter theitu a tel maw timi a zoh thiam.\n“Smart toilet tuah tum in ka idea ka relsuak cu a dangdaituk ruangah an hni ciamco” tiah zirzoinak hotu Sanjiv Gambhir in a sim ih “bathroom cu zopoh ih hman mi a si. Hrial theih khal a si lo ih natnak theithiammi device kan bun bet tikah minung hrang ah a ṭangkai zet” a ti.\nSmart toilet ih ek-zuun fen hlo tuding tidai khawlnak lever ah fingerprint reader a um cih ih tonak tang ih bun mi camera khal in a totu tawkua ṭial ih zir in zo a si timi a theithiam.\n“Ruah/zoh remlo thil danglam cuang a si nan a hmangtu hrang ih ṭangkaizet dingmi device pakhat a si. Ek lak ah rilpi cancer, zuunkong phu lam cancer le nat ci dangdang suakter theitu a tel maw timi a theithaim. Kutzung ṭial vekin pakhat le pakhat kan tawkua ṭial a bangaw lo ih smart toilet sung ih camera cun a totu taw ṭial ih zirin zo a si timi a thei thiam” tiah Gambhir cun a sim.\nSmart toilet cu doctor le nat check nak cet aiawh tuding ih tuah mi a si lo ih a hmangtu pawl ih natnak nei mi kha a luar hlan ih rak simtheitu hrang ih hman ding sawn a si.\nGambhir cun “A hnaṭuan dan cu mipakhat in a hmang zik tikah motion sensor in a rak thei thaim. Cule biometrics khan zo a si timi a theithaim ih data a lak mi kha cloud server ah a kuat cih hngalh.”\n“Camera in ek sample a record mi cu algorithms in ziang a tel ti a zohciang. Cuvek ṭhiamṭhiam in Zuun khal cu algorithms in a zoh ciang” a ti.\nStanford University ih mithiam pawl cun mipum 300 hmang in survey an nei lai ih survey ih teltu zaṭek 52 cun “Smart toilet ih Ek le Zuun thawh a har cuangnak kan thei lo” an ti.\n← Falam : GTI Phunsang Tlawng sak nak ding Hmunhma an hal\nSagaing ramṭhen ih innkang ah nauhak pahnih an thi →


Mawtaw mawngtu hrang cawhkuannak tam ding: Malaysia - Chinland Today Media\nFebruary 17, 2010 2:48 am·0 comments\nTransport minister Datuk Seri Ong Tee Keat cun tui’ kum Chinese New Year sungah mawtaw mawngtu le totu pohpoh hrangah daan fekkhauhzet (10) tuah a si ih, cumi lakih pakhat khal a thlun lotu cu RM 300 kuanter a si ding tiah a ti. Mawtaw (bike khal telin) mawng cak tuk, hmailam mawtaw lan duh ruangih zin pialih mawng, mawtaw pakhat le pakhat karah rem lozet ih lut, traffic light upat lotu, emergency fehnak lamzin hmangtu, tihnungzet ih mawngtu, thilri bawr tukih phurtu, lukhum le taikhap hmang lotu pawl cu kuanter an si ding.\nHruaitu Thuthang dang siar bet\nFebruary 8 ihsin 22 tiang Operation Sikap XXI cu thok saal a si dingih, bus khal 300 km tiang feh ding cun driver pahnih a neih a tul ih, a tul daan ih zirin khuitawk khalah bus driver pawl cu ritnak sii an tham maw tiah zohfel ringring an si ding. Ram sung hmunkip ah lamzin ih an nganmi ‘speed zat ding’ cu 10 km ih thumter thluh a si ding (cangan thleng lo hmansehla mawtaw mawngtu in a theih a tul). Ong Tee Keat cun Malaysia ah kum (10) sungah mawtaw cangsual a mal deuhdeuh tiah a sim bet.\nMawtaw 1,000,000 ah milia thihnak cu 1999 ah mi 583 an si ih, 2008 ah 363, 2009 ah 355 an si. Cun, Malaysia sungah mi 1,000,000 ah mawtaw accident ih thi zat cu 1999 ah 255, 2009 ah 238.3 a si ih, thihnak a mal sinsin tiah Ong cun a sim. – The Star/Malay Mail


Kum Thar Aanka...Editorial - Chinland Today Media\nJanuary 2, 2014 12:55 am·0 comments\nChin mi in santiluan zirin ṭhansohnak a phunphun thawn kan ṭhangso vivo. 2003 ihsin rak thok mi Chinland Today khal kum 10 lenglo mipi hnenah a dikmi, ransantlak mi thuthang, thuhla thlirnak a phunphun le a dangdang thawn cat banglo in kan mipi pawl hnenah thuhla thannak a rak nei.\nKum thar 2014 kan thleng leh ta! 2008 ihsin nitin Chinland Today website ih kan tuah hnu; Chinland Today nitin a lengtu, ngainatu zate parah lungawinak simcawklo kan nei. Thazaang in peknak, ruahnak, fakselnak pawl in pek mi kan hmuh tikah kan lungawi a si. Hmailam caan khalah in rak pek vivo ding khal kan lo ruahsan fawn.\nLeitlun ramtin ih a thleng mi Chin mi pawl hnenah Chin ṭong rori in Chin mi thuthang, leitlun, Myanmar thuthang pawl catbanglo ih theihter dingin tui kum 2014 khalah Chinland Today Media cun hmalaknak neih a tum bet vivo.\nRamsung, ramleng ih a um mi Chin mi pawl ramkhel thu, sumpai fimrelnak, fim zirnak, theihkauhnak, calai le miphun pakhat sinak ih ṭhansohnak pawl ah, a dik mi lampiih a hruaitu si ding khal Chinland Today Media ih a tumtah mi a si. Kum thar 2014 khalh leitlun hmun zakip ih a um mi Chin mi zate hrangih lam hruaitu si ding khal a tumtah mi a si.\nChinland Today Media catbanglo ih a siartu zate hnenah, 2014 kum thar lungawinak a thar in thleng hramseh!\nChinland Today Thuthang Pawl Rutu Tam Sinsin\nChinland Today Media Editorial…..\nHakha Fang An Ngah Theinak Hrang Hakha – Falam – Kalay Ziin Rem A That Ka Zum


Kalaymyo Ah Palik Covid-19 Damlo Cu Inn Par Ihsin A Dawp That – Meifar\nKalaymyo Ah Palik Covid-19 Damlo Cu Inn Par Ihsin A Dawp That\nKalaymyo, Kawlkulh ih Covid-19 positive center ih um palik Covid-19 damlo cu zuri aa in building par ihsin a dawp that. June 26 zinglam nazi 11:00 hrawngah inndot thumnak ihsin a dawp, a dawp hnuah nazi hrek hrawng cu a ṭong thei lai.\nKum 30 mi a si ih a hmin cu Thein Than Oo a si. Volunteer pakhat in ” Special police officer a si, zuri aa ruangah a si. Sangkate kiangah aum ringring ih midang an va lut zik ih ‘ra lut hlah uh, building par ihsin ka dawp ding a ti hnuah a dawp hngal.\nBuilding hnuai ih an retmi bike parah ava tla, ziangtin hman aum lo lawk ih a lu ah hliamhma a tuar. Asinan, sun nazi 12:00 hrawngah a thi” a ti.\nCovid-19 positive center ih aumnak cu zarkhat lawng a si lai, Kalaymyo cozah siizungpi ih fehpi an tum laiah a lu hliamhma tuar loin a thi. Tuisun June 26 nikhat lawngah Kalaymyo ah mithi 22 an um, Kalaymyo ramsung ah Covid-19 in mithi 100 hrawng an um zo.\nTuisun (June 26) Kalaymyo Ah Mithi 22 An Um\nCovid-19 Ruangah Hringtu Nulepa An Nei Nawn Lo, Nulepa Ngai In Khua An Cuan


Zu-in dam saunak tin hmusuak - Chinland Today Media\nMay 5, 2009 10:57 am·2 comments\nNi tin khuathai hrek tluk zu in nak in kum 5 lenglo dam saunak mipa hrangah a pe thei tiin zingzoi tu pawl in an hmusuak. Amahlawngte khuathrek hnak ih tam in cun nunnak a tisiat theithu khal Netherlands ih zingzoitu phungsangtlawngta pawl cun an sim.\nWageningen University tlawngta pawl ih an zingzoinak ahcun zu nikhat ih khuathrek te in ringring nak in lungnatnak ruangih thih le natnak tampi a rak kilveng theithu an sim.\nNi khat ih zu 20 grams in pawl cun, Beer le Spirit zu in pawl hnak in kum 2 lenglo an dam sau ih zu in dah lo mi-mipa pawl hnak in kum 5 rori in an dam sau sawn thei tin an hmusuak. Amahlawngte an in mi zat ih zir in an nunnak a tawi in a sau theithu khal cu an sim bet.\nAn zingzoinak cazual an suah mi Journal of Epidemiology and Community Health hi kum 1960-2000 karlak ih mipa 1373 pawl hnen ihsi zingzoinak neih mi a si. Nunau hrang cu zianghman sim fiangnak an nei lo.\nZingzoi tu pawl hin san 4 sung ih zu in zat an zingzoinak ah mipa pawl in 1960 kum ah zatek 45 tluk in zu an rak in ih 2000 ah cun zatek 86 rori ih zu an in thu khal an sim bet.\nChin miphun le Zu by Benhur Lyzo\nThlifim na hawp dah maw?\non May 5, 2009 at 10:33 pm\nT tha e, zuzzzzzzzzzzzzzu\non May 17, 2009 at 10:55 am\nZu in hi rual pawlnakah le hriselnakah kan hmang thiam a si le tha ka ti zet. Sungkua le unau tongawk khawm caanah le rualpi tha thawn tonawk caan ti vekah pawl nomawknakah hmang sehla ka saduhthat a si.


Distance from Kocamustafapasa to Istanbul - Turkey.Places-in-the-world.com\nYou are here: World > Asia > Turkey > Extras -> Distance from Kocamustafapasa to Istanbul\nDistance from Kocamustafapasa to Istanbul\nThe distance from Kocamustafapasa to Istanbul is approximately 1.7 km / 1.1 mi (as the crow flies).\nThe following map shows the distance from Kocamustafapasa to Istanbul.\nCurrent distance: Kocamustafapasa -> Istanbul\nShow reverse: Istanbul -> Kocamustafapasa\nMap: Distance Kocamustafapasa to Istanbul\nMap with distance from Kocamustafapasa to Istanbul\nTime: Tue, 16 Oct 2018 - 3:10pm\nDistance from Kocamustafapasa to Istanbul


Falam Ka Um Lai Ih Zan Khat Zan - Chinland Today Media\nFalam Ka Um Lai Ih Zan Khat Zan\nJuly 17, 2012 7:06 am·0 comments\nFalam ka um lai ka vun ruat sal tikah zaan khat zan ih thil cang ka ruat sal theu ih ka lung a zur theu na sa. A thup te’n ka tap theu.\n2011 July thla ah Falamkhuapi ah ka um ih tlawng ka kai. Zaan khat cu Cambary ah khuahar a um ruang ah ka va to pi ve. A ruak um lai a si ruangah zaan var atul ruangah a hrek in Buhhawp (sanpiuh) an suang ih a hrekih inn sung lam ah hlasak in kuahar cu kan to pi. Cu tin Guitar cu ka tum re ro ih zaan Nazi 11:00 hrawng ah ka ihhmu a suak tuk thlang ruangah leng ah ka suak ih Kamang bang tuk ah a tlu lo fang fang. Ziang ah tile a sung um hnak in a leng um kantam sawn.\nCu ti cun ka rual nu pakhat in buh hawp suang bawm ding in in sawm ih ka bawm hngai. Rei lo ah Mino tha tha mitsen nawn in le lu zing nawn in an ra supso ih kan kiang ah cun an ra ih thu nuam an rel , a caan le pakhat le pakhat an rauh awk ih an nuamawk na sa. Ka ruah mi cu ” A La……… inn sung ahcun mitthli thawn an tap rero si khaw ” ka ti. A rei hlan ah Zu ri ti pan cu an tong an el awk ih an namawk vur vo thlang. Cutik ah Inn tek pa a ra ih aw thum nawnin “Kan Inn hmai ah buai hlah uh feh uh” a ti hngai.\nZu ri ti pan an lun duh cuanglo cu ti cu a buai tu khal an tam vi vo thlang. Pacang pi pi tla an tel thlang. Cu lai ah Ka rual nu in a aw neih sun in,”Nan veng ah fehuh, kanveng ah ra buai hlah uh” a ti. Cu hmu cun ka fiang mai Bualrawn veng pawl an si ih veng leh veng an buai ruang ah maw patling pi pi tla an tel ka ti. Cun ka rual nu nih cun, Ka hrang ih rehsiat za thil pakhat a tong suak cu mi ka theih cun ka thluk zik te. A tong mi cu “Falam cu Khuahar a um tinten hi tin Zuripawl an buai ring ring veng khat le veng khat an buai ring ring” a ti. Khua har to pi ding in inn ih sin kan pok nan khawhar to pi cu rel halh an hnai kan hnok sawn riangri hi cu a poi tuk, Thih le hlawh ti mi cu, zo ciau khal kan tong leh ding si khawh.\nA poi tuk kati. Kan nau hak lai ih kan theih theu mi Falam Khaulipi ka hmuh le ka thlen voi khat nak ah hi vek thu thangsia tak ka thie cu ka ning han na sa.\nKum khat lai a liam zo nan ka hngilh thei lo a si ko.\nA tu teh ziang bang lai kei maw?\nMai Hnenih Cakuat By DL Senling


Chin Thuthang Archives - Chinland Today Media\nMarh 4 sun zanlam nazi 4 hrawngah Laiva dam lam ihsi fehmi khualtlawng tlangval pakhat cu misual pahnih in an kaih ih a paisa an lawnsak ih an vuak bet tiah theih a si. Singai tlangval pakhat Salai Mang Uk Lal timipa cu Falam ihsin an khua ih tlung dingin zarhpi sun ah khan Laiva dam lamzin zawh in […]\nby Michael Van ·\tMarch 8, 2018 ·\nChinmi in sunglawi zetih kan hmanmi Chin National Day cu Zaithiam hminthang pawl sawm in hlunghlai takin Singapore ah an hman tum thu theih a si. Chin National Day hi Febuary 20 ni a si nain Singapore ih Chinmi hrangah cun hnațuan ih umnak a si ruangah zapi tel thei ding ruahsan in Febuary 20 thawn a naihbik ni colhni […]\nFalam peng Sim ram um Chin pa ralṭha pawl ih Mirang an rak donak kum 100 kim lungphun… Chin nu Deirei, Pi Levi Sap Nei Thang, I Love Myanmar dintu in February 2, 2018 ah sunglawi zet in Falam Cinmual ah an phun. MIRANG ACOZAH IH GERMANY DONAK THU (Sim hrin le Halkha ih Mirang donak thu) +++++++++++++++ Mirang Acozah […]


Melania Trump In Daily Mail le Mail Online Thuthangca A Cawh - Chinland Today Media\nMelania Trump In Daily Mail le Mail Online Thuthangca A Cawh\nApril 13, 2017 10:34 am·0 comments\nUS President Donald Trump ih nupi Melania Trump cu Daily Mail le Mail Online thuthangca in president nupi a si hlan ah hlawhhlang hna a tuan ti’n hrilawk lai boruak ih thuthangca an rak suah ruangah cawh nasa zetin an kuan.\nKan dung kum 20th August 2016 ah Daily Mail le Mail Online thuthangca cun Melania Trump cu mawi zetin a ceiaw ih mipi hmai ih a lang men lawng siloin in cuhnakih thuk deuh tiangin hnatuan a nei tiih simsiatnak an tuah ruangah Melania Trump cun million 3 hnakih mal lo a cawh.\nTuini ah, Daily Mail le Mail Online thuthangca cun Melania Trump hnen ah ngaithiam an dil. A thuhla an nganmi pawl khal thudik ngai asilo thu le Melania Trump an ti riahsiatnak ruangah ngaithiam an dil nan, sumpai cu an cawh zat kuan dingin an tiam aw veve.\nHalhsik Ruangah Thisen Suak Ko-in Hnam\nDonald Trump Hi Ziang Ruangah USA Mipi In An Hriltling!!\nDonald Trump USA President 45 nak Ih Hminsinthar Tuahmi 7


SAC ralhraang le Mindat-CDF karlak Boruak Sosang sinsin | Falam Online Media\nSAC ralhraang le Mindat-CDF karlak Boruak Sosang sinsin\nJuly 21, 2021 Ni Hnem Sung\t0 Comments\nMindat-CDF le SAC ralhraang cu July 21 zaanlam tiangah voi 2 an kapaw zo tiah theih a si ih SAC ralhraang in ralkap thazaangdang an kuat bet vivo ruangah kaphnih lakah boruak sosang sinsin thei dinhmun a si.\nTuizing, July 21 ih an kapaw thok dan thu thawn pehpar in “khatlam khatlam in biak remaw thei lo ruang bikah a si. Mindat-CDF dilmi le ralhraang ngen mi a milawlo ih thu a tluang thei lo. Ziangthubik ticu rel a theih lo nan tuhlan ih ralhraang mawṭaw 6 an urkaang ṭum ih ralthuam pawl kha CDF kut ah a um ti`n ralhraang pawl in an ruat tiah thu a um” ti`n Mindat mipi ukhruaibu ṭuanvonei pakhat in RFA hnen ah a sim.\nJuly 20 zinglam in SAC ralhraang pawl cu Mindat-CDF hmunram Shwe Taung Tha lam ah an kaiso ih July 21 zinglam nazi 7 hrawngah Chin-Magwe ramri Shwedwin Too khua kiangah SAC ralhraang le Mindat-CDF an kapaw thok.\nZinglam kahdonak ah CDF lam in hriamtuar le mithi an um lo. Ralhraang lam ah cu hriamtuar, mithi khal an um nan mipum ziangzat an si ti cu theih a si lo.\nSun nazi 12 in zaanlam nazi 2 karlak hrawng khalah Mindat thawn peng 30 hrawng hlatnak hmun ah doawknak a suak saal tiah theih a si.\nVoihnihnak kahdonak khalah Mindat-CDF lam ah mithi le hriamtuar an um lo tiah theih a si ih, ralhraang lam ah thi le hriam tuar an um nan thuhla felfai kan thei hrih lo tiah Mindat mipi ukhruaibu ṭuanvonei pakhat cun a ti.\nTu dinhmun ahcun kahdonak thawmvang a suak bet nawn lo nan zaanlam nazi 3 hrawngah ralhraang mawṭaw 15 hrawng cun Mindat lam a pan ruangah ziangtiklai khalah Doawknak a suak thei saal a si.\n← Falam ah Covid mithi 1 vuiliam saal\nPawngsual That tuar thu ah SAC ralhraang in Kyat ting 21 thawn ngaidam dil →\nLei Min in Falam In-Ti Lak Nak Pipe Pi a Hrut Siat


Bank tangka suamtu phungki nunau (nun) 2 tel in minung 7 kaih an si - IHBURLEN\nBago khawpi ih Irrawaddy bank ihsin Yangon ih phurhmi tangka ting 40000 cu lamzin ah suam a si thu thawn pehparaw in pungki nunau (nun) 2 tel in minung 7 an kai ih hihi PDF-Bago cangvaihnak a si, tiah SAC ralhrang lam cun September 14 ah thu an suah.\nThilthlen dan cu September 13 ahkhan Irrawaddy bank ih Supervisor U Min Min Oo hohanak in Bago ihsin Toyota motor 2 hmangin tangka MMK 4 billion hi an phurh rero laiah sun nazi 12:40 hrawngah Yangon-Mandalay lamzin ah suam an tong.\nSuamhmang pawl hi Traffic police (PK) uniform hruhtu 1, palik uniform hruh ih meithal kengtu mi 2 le civil menmen mi 4 an si ih an zaten minung 7 si in bank tangka phurtu mi 5 pawl cu an ka, an mit le an ke pawl an tuamsak. Cutin motor parih tangka le phone 3 an lak hnuah Hijet motor in an tlansuak.\nHi bank suam thu thawn pehparaw in palik pawl in nasaten an zingzoi ih a hmaisabik ah an hruhmi uniform petu Myint Myint Naing timi cu zan nazi 7 ah Bago ah an kai. Myint Myint Naing ih relmi hnuthlurh vivo in Om Mar ih inn ih thleng amah Om Mar tel in Yan Lin Htwe, Aung Phyi Khant, Baung Khant pawl cu M79 grenade launcher 1 le tangka ting 700 hrawng thawn an kai. An rualpi pakhat Si Thu Phyu cu a relh, tiah an sim.\nAn kaihmi pawl ih sim vivo dan vek asile motor an suam ih hreihriam an hmanmi le sumpai pawl cu phungki nunau (nun) tlawng ah an ap, tiah an phuang ih cui’ phungki nunau (nun) tlawng palik pawl in an va dap tikah Daw Uppa Thamar le Daw Dhamma Sari an va kai bet. An hnen ihsin ralthuam tam zet khal an hmu. Sumpai an apmi pawl khal sala dip in an rak fun.\nCu hleiah Kala Kyi timi khal an va hup nan, a rak tlansuah man ruangah amah ngai kai loin Key Pad phone 10, kut ser bomb tuahnak thilri le 1000 tlang sumpai fun 17 an hmu bet.\nMipa 3 le nunau 4 an zaten minung 7 an si ih an kaihmi pawl cu M-79 grenade launcher 1, AK-47 meithal 2, ziandawng 4, cerek 220, MK-2 meithal 6, ziandawng 12 le a dang pawl an si.\nHi suamhmang cangvaihnak hi Bago PDF ih hotu Myo Ko ih tawlrelnak a si an ti ih an kaihmi pawl khal PDF member an si, tiah an sim. Aung Pyih Khant lawngte Irrawaddy bank, Bago bank rak tuan dahtu a si nan, CDM a luh ruangah a cawl tiah theih a si.\nBank tangka an suammi pawl khuitawk ah a thleng timi lawngte SAC ralhrang lam hin thuthang ah an tarlang duh lo.\nThenkhat cun hi suamhmang cangvaihnak ah sumpai phurtu le SAC ralhrang lam tangkop ih cangvaih hrimnak a si ding, titu khal an um. Hi thu ah PDF-Bago lam cun zianghman thu khirhmi an nei hrih lo, tiah theih a si. (DVB).


OLYMPICS AH KIM JONG UN FARNU TELVE – Times Of Chinland\nOLYMPICS AH KIM JONG UN FARNU TELVE\nFebruary 10, 2018 admin1 Sport 0\nS.Korea ram Pyeongchang khawpi ih tuahmi Winter Olympics Onnak puaiah S.Korea President Moon Jae-in le American VP Mike Pence le N.Korea palai pawl hotu Kim Jong Nam pawl in an telpi.Hi puainak ah N.Korea lam ihsin ratu pawl cu Media lam in ngaihsak cuang in an kildeuh ti si.N.Korea ihsin ra teltu lakah Kim Jong Un ih farnu Kim Yo Jong khal a telve ti si.\n1950-53 Korea ramsung ralpi a suah hnu N.Korea uktu innsang ihsin tuhi a veikhat S.korea thlennak a si.Hi Ramsung buainak cu tutiang khalah remnak le lungkim tlangnak tuah in hmin an kar thei hrih lo nan N.Korea hotu rori ih farnu S.Korea a rave cun mipi thinlung a danglamter nasa.Kum 30 hrawng mi Kim Yo Jong cu a upa Kim Yong Un thawn remawzet ih um an si ih N.Korea tlangsuak khalah nikum ihsin hriltlin mi a si.\nMedia tampi cun Kim Yo Jong cu Trump fanu Ivanka Trump thawn an tahthim theu mi a si.Ani hi N.Korea ih Policy thehdarhtu hotu khal a si.Kim Jong Un khual a tlawn tinten a thuhla thehdarh dingin hi a farnu in a thlun ringring.American in hremnak an pek mi hmin cazin ih teltu pakhat a sive.Kim Jong Un in hiti a farnu S.Korea a fehter nak cu an ram 2 karlak pehtlainak that sinsin a duh ruangah a si tiah Media lam cun an zumnak an sim.\nCun Kim Yo Jong cun a U Kim Jong UN ih thucah pawl khal a kengtel a si.Mi tampi cun N.Korea ih cangvaih dan tha an tizet laiah Ramhnih kom ding duh lotu pawl cun hi puainak Bualrawn lenglam ah duhphorhnak an tuah rero.Tuitum Pyeongchang puai hi Olympics hmuahhmuah lakah a daibik ih ruah a si ih lektu 3000 lenglo cun lehnak phun 15 ah an zuam aw ding.\nSak le thlang Korea lektu pawl cu hmunkhat te ah Bualrawn sungah an ra lut.N.Korea Nuclear ruangih buainak cu a tlakniam thei ding hi lektu pawl ih saduhthah a si.Tuitum ah N.Korea lam ihsin lektu mi 22 le palai 400 cu Olympics puai an ra hmang a si.\nS.KOREA OLYMPICS AH IVANKA TRUMP TEL DING\nEIRUKNAK LE AMERICAN THAWNGINN


Thailand Pacang In Nupi 2 Anei Ih Buainak An Nei Dah Lo – Meifar\nThailand pacang kum 42 mi Manop Nuttayothin in nupi hmelṭha zet pahnih anei ih fate 9 anei zo. A nupi kum 32 mi Warissara Poksrichan in an zuk cu Valentine’s Day ah a tarlang ih online sungah an lar phah zet.\nWarissara Poksrichan in “Ka pasal ih thuhla cu mipi in an rel duh thei zet. Ka pasal in nupi 2 anei ih buainak kan nei dah lo, tutiang ka duhnak cu a danglam hrih lo. A danglammi cu ka pawhte hi a si, 600cc le 450cc in a danglam” tin a tarlang.\nCutin, online sungah an lar zet ih an ramsung Television in hmaiton thusutnak an nei ih ziangtinso nupi 2 rori hlim zetin na kilkhawi thei ringring tin an sut.\nManop Nuttayothin in “Nupi 3 ka nei nan pakhat cu fate 3 kan neih hnuah in thihsan. Poksrichan thawn kan neihawk hnuah fala kum 26 mi Nattaya Tongpan thawn kan neiaw sal.\nFate 3 veve an nei zo, an pahnih in bangranten ka zoh ringring ih ziangkim kan tuah tlang. Innsang hlimnak ih a thupi bik cu buainak aum veten cinfel hngal hi a si, buainak kan neih veten a sun ah ka relpi hngal ṭheu. Kan thinlung ih um mi zaten kan relsuak thluh ih remnak kan tuah lohli” a ti.\nManop Nuttayothin cu pacang fel zet a si ih motor tuahnak dawr anei, a motor tuahnak dawr / thilri zuarnak ah a nupi 2 khal hna an ṭuan ve.\nNupi 4 Anei


NASA : Arsi Piang suak dan zir dingin Bualrawn tiat Balloon an hmang ding | Falam Online Media\nJuly 25, 2020 July 25, 2020 admin\t0 Comments NASA\nNASA cun arsi piang suakdan zir dingin telescope bun mi bualrawn tiat phawphaleng (balloon) hmang a tum thu a phuang.\nTelescope cu ASTHROS(Astrophysics Stratospheric Telescope for High Spectral Resolution Observations at Submillimeter-wavelengths) ti`n hmin an pek ih 8.4 feet hrawng a sau.\nCuih telescope cu feet 400 tuum, bualrawn tiat balloon ah kop telin leilung ihsin peng 24 sangnak boruak par ah an thlah ding. NASA tumtah nakhmun a thlen veten Milky Way galaxy ih arsi thar piang rero lai mi pahnih, galaxy Messier 83 le arsi nauhak TW Hydrae umdaan, cangvaihdan pawl a thlingthla ding.\nCSBF NASA, Integration of SunbYte II in July 2018 #nasa #space #engineering\nASTHROS kilkhawi tuding NASA’s Jet Propulsion Laboratory ih ṭuanvonei pakhat cun, “technology san ih balloon hmang cu san a man lo tuk. Nan, tumtah vekih a hlawhtling thei a si le space mission pangai hnakin tam zet kan save ding.”\n“Vanzam a zam sangbiknak ai ih let 4 sangnak hmun ah a cawl dingih boruak thli hnawmbal ruangih kan hmu thei lo mi pawl cu fiangzet in a hmu thei ding. Kan tumtahmi kan hlawhtling a si le space khualtlawnnak kan nei leh ding mi hrang ah a ṭangkai zet ding. Arsi piang suakdan khal ka zir thei ding. Cun, santhar nonawn mifim pawl hrang khalah zirnak ṭhazet pakhat a si” a ti.\nCOSI is a gamma ray telescope that utilizes a newly developed scientific balloon by NASA’s Columbia Scientific Balloon Facility: the heavy-lift Super Pressure balloon. These helium filled balloons can carry a 2 ton scientific payload high into the stratosphere for over three months where it can collect data from the cosmos! When the balloon fully expands, it’s the size of a football field! Whaaaaaaaaa?!? Most prototypes start on balloon programs before progressing to rocket missions that put them into orbit. This balloon launched out of Wanaka New Zealand in 2016, circumnavigated the globe, then landed in south Chile where it was recovered. Fun fact: in 1947 a NASA high altitude balloon crash landed in Roswell, New Mexico. A rancher named Mac Brazel found a small piece of wreckage from this scientific payload, couldn’t identify it, and claimed it must have come from an alien space ship. This may have been the single most significant incident that is responsible for the alien folklore emerging from “Area 51” still to this day. #nasa #nasascientist #gammaray #physics #nasaballoon #astrophysics #wanaka #newzealand #csbf #scientificballoon #billnye #space #blackhole #didyouknow #neildegrassetyson #nerd #geek #particlephysics #astronomy #universe #galaxy\nAtu ah an tumtah mi hluhsuah thei dingin hmalaknak an nei rero ih, telescope telh cihmi balloon cu 2023 kum cem lam ah an thlah tum a si.\nResearch balloon ziang a si?\nScience thawn pehpar mi zirnak ah an hmang ṭheu mi a siih vansang ih nikhua tahnak khal ah an hmang. Atlangpin research hrang ih an hmang mi High-altitude balloon cu minung tel loin an thlah ṭheu. Azam theinak dingah helium lole hydrogen an thun ih plastic cii khat “polyethylene” thawn tuah mi a si.\n← Falam inn-hmun zem ding thu ah C. Zamual mipi Lung Awi Lo\nPh.D degree nei cing in Lamzinkaap ah Thingtheirah A Zuar Ṭul →


NLD CU KAWL PARTY ASI HRIMHRIM TI A FIANGNAK PHUN (3) – Chin 11 News\nNLD CU KAWL PARTY ASI HRIMHRIM TI A FIANGNAK PHUN (3)\nBY Jacob R. Thang\n(1) Pinni Taihpung:\nNLD an sinak langtertu an thuam (dressing) PINNI TAIHPUNG hi Kawl thuam pakka te rori asi. Mirang an rak do lai, Kawl Nationalist (Our Bama Association) i an thuam asi. Kawl Nationalist an Hero “Thakhin Kodaw Maing” tla cu Pinni Taihpung a phoihawk dahlo anti. NLD an Uniform (thuam) Pinni Taihpung in miphun dang a huap thei lo. Kawl hmelsinhnak rori asi ko. Pinni Taihpung in Chinmi khal a huap ve ko nan ti sile ziang tițha.\nMiphun hmuahhmuah in kanmah le miphun Symbol (Identity) kan nei țheh. Chin in vakok, Shan cu Keidara le Mon cu Hinta tivekin etc. . kanmah le Miphun ih Identity kan nei hnai. Utawng cu Kawl miphun aiawhtu Kawl Identity asi. Kawl siangpahrang san in an aalan (Flag) ah siseh an tangka ah siseh Utawng zuk an rak cuangter mi asi. Mirang pennak san lai khal ah Kawl Flag le tangka ah Utawng an cuang ter. Utawng cu Kawl Miphun aiawhtu hmelsinhnak ciah asi. NLD Utawng zuk in Chin miphun in huap thei hrimhrim lo ruangah NLD cu Kawl Party asinak a lang tariai.\n(3) NLD Baho (CEC)\nNLD CEC cu member 21 in an form. CEC cu Party a hruaitu le a khaltu ansi. NLD CEC member 21 sungah Miphun dang an um lo. Chin khal kan um lo. Kawl miphun hlir ansi.\nNLD CEC in policy an saui i NLD party cu an khal. Chin mi thuhla le Tlangparmi thuhla hrangah Kawl 21 cun Policy in suai sak. Mah miphun thuhla tawlreltu le simreltu kan um lo. Ziangah CEC 21 ah Chinmi pakhat te khal kan tal lo? Curuangah NLD cu Kawl Party ansi hrinhrim ko.\n#NLD ah miphun kan kim ruangah NLD cu Miphun kim party Union party asi tiah tampi cun an rel ve nasa. Pahsahpala party khal kha miphun an kim nan Kawl Party asi ko.\nRalkap sung khal ah Miphun kim an um ko nan Kawl Ralkap kan ti thotho silo maw? NLD khal ah Miphun an kim ve ko nain Kawl Party ansi thotho ko. .Kan Cozah pi hmanh sikhaw Pithawngsu Cozah tiloin Kawl Cozah kan ti hnai hi teh!!!!(Pithawngsu cozah tiah ti theih a tha lonak ve cu Pithawngsu Vuanci ah Kawl lawngte ansi)


Ralkap In Bomb An Kam Ih An Nupi Pawlin An Pal Puak – Meifar\nRalkap In Bomb An Kam Ih An Nupi Pawlin An Pal Puak\nOctober 18, 2021 admin Myanmar 0\nKachin State, Waingmaw khua ih umhmun khuar 58th Infantry Battalion ralkap pawlin bomb an kam ih an bomb kammi cu an nupi pawlin an rak pal puak ruangah mi 3 an thi ih 2 in hliamhma nazet an tuar.\nWaingmaw sakhan ih um ralkap pawl hi doawk an thiam tuk ruangah tlunlam an pule pawlin cawimawinak capi an rak pe zo. Sakhan ahhin ralkap innsang pawl an umkhawm, an ralring zet ih an rinlo laitakah an ral pawlin an ra do ding ti an phang ruangah an umnak kiangkap hrawngah bomb an kamcia thepthep.\nAn nupi pawl khalin an bom kammi thuhla cu an thei ko nan October 17 ah an palsual pang ih thihnak a thleng. Tualsung mi pakhat in “An sakhan kiangih hanghnah hangrah cinnak hmuan sungah an va feh ih an pasal pawl ih kammi bomb cu an palsual ruangah a hmun ah pathum an thi. Pahnih cu hliamhma nazet an tuar ih ralkap siizung ah an tlanpi” a ti.\nWaingmaw ralkap sakhan ih um pawl hi an sual zet ih an duh tiktikah meithal an kap ṭheu ruangah khuasung mi khal an kap that zo. Curuangah khuasung mipi pawl cu kiangkap khua ah an va tlanlut ih an tlung ngam hrih lo.\nMiss Thuzar Wint Lwin In Thantlang Raltlan Pawl Hrangah Ks.500,000 A Hlu\nRalkap In Awlaiten Ramdang Feh An Siang Nawn Lo, Airport Ihsin An Kirter Mi Khal An Tamtuk Zo


Caan Reipi Christian Biakinn Ih Hmanmi Cu Muslim Biakinn Ah Hman A Si – Vapual Auaw\nCaan Reipi Christian Biakinn Ih Hmanmi Cu Muslim Biakinn Ah Hman A Si\nAugust 22, 2020 vapual auaw Leitlun Thutahng 0\nTurkey President Recep Tayyip Erdogan cun Istanbul khawpi ih Orthodox Christian biakinn hlun zet pakhat cu Muslim biakinn ah a tuah. President cun UNO hnuai ih um UNESCO in leitlun rosunglawi ih a siarmi Orthodox Christian biakinn hlun le ropi zet Hagia Sophia khal thlakhat liam zo ah Muslim biakinn ah a rak tuah zo.\nPresident Erdogan in hivekin Christian biakinn pawl Muslim thlacamnak hmunih a tuah vivo cu Covid19 ruangih an ram economics tlaniam, hmailam caan hrang ecnomics dinhmun ciangkuang lo le an ram sumpai dihmun tla niam tuk ruangah a lam ṭang mipi pawl thinlung buai le sakhuanak ngaithupi pawl thinlung a neh theisal beisei in a tuahmi siko ding tiah ruat a si.\nPresident Erdogan ih thil ti ruangah ramdangmi pawl an lungawi lo zet ih a hleice in Greece ram ih Orthodox kawhhran pawl thawn an karlak thu a ṭha lo hleice. Greece Foreign ministry cun “Turkey in hmun tin ih sakhawmi pawl huatawknak a tuah rero a si” tiah thu a rak suah phah ve.\nPresident Erdogan cun August 21 ah “Holy Saviour in Chora” timi Christian biakinn cu Muslim biakinn ah a tuahmi a si ih kum zabi 14 hrawngih a phar an ceimawi tharmi Christian hmaisa pawl ih sunhnu sunglawi zet pakhat a si. Himi hlan kan dung thla khalah Christian biakinn hlun le ropi zet Hagia Sophia cu Muslim biakinn ah a rak tuah zo.\nHagia Sophia biakinn cu kum 1000 lenglo rei biakinn ropi le khawmnak ih an rak hman zomi a si ih Turkey ram cu biaknak hnget um lo ding timi daan an tuah hlante ralpi vei 2-nak cemzawng ah museum ah an rak tuah. Cuṭheh in kan dung thla ah Muslim biakinn ah an cantermi a si. ( Reuters )\nChristian Ngaihzawng A Neih Ruangah Kum 17 Nute Cu A Nulepa In An Hrem , An Vel\nMyanmar Ah Rualbanlo Nunau Sualpitu Cu A Cangvaih Laiah An Kai Ngah


Chin Ramkulh Paletwa Khawpi Le Tedim Khawpi Sungah Bomb A Puak – Vapual Auaw\nMay 28 zinglam nazi 7am hrawngah Chin ramkulh Paletwa khawpi sung hmun 2 ah bomb a puak thu khua mipi pawl hnenin theih a si ih, may 27 mizan nazi 7pm hrawng khalah Chin ramkulh Tedim khawpi sungah bomb a puak ve.\nPaletwa khawpi sungih Bomb puaknak hmun pakhat sawn cu peng uktu zung le Baptist biakinn karlak ah a si ih pakhat bomb puaknak hmun cu pituh sizung kot ah a si. Zoin bomb a puah ? ziangruangah timi cu tuhrih tiang theih a silo ih kaimi khal an um lo.\nPaletwa le a kiangkap ah AA le ralkap cu kan dung kum November thla in an do aw nawn lo zo ih ,tui tum bomb puak cu thildang thu ruangah a si ko ding tiah an zum. Cumi khal Chin ramkulh sungah ralkap cozah hnuai ih tlawn ap tamnak bik cu paletwa a si ih cumi thawn pehparawknak a neih an zum.\nChin ramkulh Tedim khawpi sungih bomb puaknak hmun cu myone fimzir zungah a si ih bomb puak ruangah thi le hriam tuar an um thu theih a silo nan, bomb puak ruangah myone fimzir zung a siat phah zet tiah theih a si.\nTui dinhmun Chin ramkulh sungin tlawng ap tamnak bik cu Paletwa peng a si ih Tedim peng in a thlun. Pathumnak ah Falam peng a um ih Thantlang peng cu tlawng ap malnak bik a si.


Chin Ram Huap Zawng Ih Hnaṭuan Thei Tu Ding Kan Ṭul – Cherry Zahau | Falam Online Media\nChin Ram Huap Zawng Ih Hnaṭuan Thei Tu Ding Kan Ṭul – Cherry Zahau\nOctober 6, 2020 October 6, 2020 Ni Hnem Sung\t0 Comments\nMyanmar ram 2020 hrilawnak thleng dingah thlakhat ṭha lawng a duh thlang ih party tinkim ih fakselaw laifang tak a si.\nCovid 19 boruak thawn lenglam ah langsar ih hiipawknak tuah remcang lo ruangah online hmang in mah party cio dinpi in phorh aw thluh cio a siih, kan Chin numi lak ih rinsan mi CNLD sungtel Mai Cheery Zahau khal in Chin party zawng ih ṭanlak a ṭul zia le rampi huap hotu ah Chin mi hruaitu nei men lawng hin ṭhansonak a thlen thei lo ti`n a tarlang.\nMai Cherry Zahau cun, “NLD party dinpi in VP2 Pu Henry Van Ṭhio ih thiltitheinak aupitu Chin mi milian pakhat cun Thantlang le Hakha ih Pu Henry Van Ṭhio tuahsuak mi pawl a aupi mi ah thusutnak ka nei ih a sim mi cu:\n1. Asuahsemnak Tikir khua ah UPC biakinn ropi a sak. Himi ah Tikir khua ah UPC kohhran inn 10 hrawng lawng an um an ti. Simduh mi cu UPC dodal lam si lo in budget hmandan ka khihhmuh duh sawn mi si.\n2. Million paisa cem in tidawl a sak ih an khua ah meisa a tuah sak. Himi hin kiangkap khua pawl duhvekin a hlawkpi phah lo.\n3. Tidawl kiangah VIP Bungalow tlakrawh inn a sak nan mipi hrang ah hman a ṭangkai hran lo.\n4. Kangmei ṭihnung mi suak dah lem lo nak khua fate ah 24×7 hman theih mi meithat motor le motor dang a ret sak. Mipi in an hmang ṭangkai tuk lemlo.\n5. Khua hrang ah lamziin a cek sak nan Tikir-B in Tikir-A feh nak cu ciarbek in a khat.\nChin mi ih kan ṭul mi cu khua khat hrang ih budget lungliam ko ih hman hi a si lo. Bangranten ngah tlang ṭheh ding sawn hi kan ṭul mi a si.\nChin mi VP2 kan neih mi hi Tikir-B hrang ahcun a hlawk zet nan Chin ramkulh zawng ih vun zoh ahcun simding cuca a um lo.\nAdiktak cun Chin mi ih kan ṭul mi cu kan mahmawh mi mahte tuah thei nak, thuneihnak, kan pianvo cotheinak, zalennak le ramkulh huap ih ṭhansonak sawn hi a si.\nChin mi hin a simi cu sivek rorin cohlang thiam in kan ṭul mi kan langsuakter a cuu zo. Thuneitu pawl ṭih hmasong lo ih a ṭul mi tuah caan a si. Culawngah hmai kan nor thei dingih kan Chin ram kan tungding thei ding” tiah Mai Cherry Zahau cun a mai bulpak Facebook cahmai ah a ngan.\n← Hepatitis C virus hmusuaktu Scientists pathum in Nobel Prize sunloihnak Dong\nLeitlun huap minung 10 ah mi pakhat in Covid 19 nat nei – WHO →